
N Husa ţinut în Londra al 
XII-lea congres âtiumei întregi în potriva be- 
ţiei. Au luat parte peste 1.600 de trimişi din 
toate ţerile luminate. Mulţi mai ales din colo- 
niile Angliei şi din Statele-Unite. A fost o adu- 
nare măreaţă a protivnicilor beţiei şi în deo- 
sebi a protivnicilor englezi. 

Ca şi la alte congrese, oamenii de ştiinţă au 
adus dovezi despre relele pricinuite de spirt şi de băuturile 
spirtoase. 

D-rul T. Laitinen, profesor de higienă la Helsingfors 
(Finlanda-Rusia) arată cum, din cercetările făcute, a aflat 
că oricât de mică ar îi cătimea de spirt, băută, tot e dău- 
nătoare. Dânsul a dovedit că serurile întrebuințate ca leac 
împotriva boalelor molipsitoare, lucrează foarte slab la cei 
cari beau spirt oricât de puţin. Deci trupul celor băutori nu 
poate birui lesne boalele nici ajutat cu seruri. 

Tot atât de însemnată a fost şi vorbirea D-rului Holiteher, 
(din Bohemia, Austria). A arătat că, după multe cercetări 
în spitale, s'a dovedit că darea de băuturi spirtoase la ofti- 
goşi şi cei bolnavi de tifos e dăunătoare. Dintre cei cărora 
li se dădeau astfel de băuturi au murit mai mulţi decât din 
cei cărora nu li s'au dat. 

Doctorul Legrain, directorul celui mai mare spital de ne- 
buni din Paris şi împrejurimi, arată într'o conferinţă foarte 
însemnată reul ce face spirtul asupra creerului şi-a boalelor 
de nervi. Dânsul zice: Treaba creerului şi-a nervilor e mai 
cu seamă să ţie regulă în lucrările trupului. Dar spirtul lo- 
veşte întâiu celulele creerului şi nervilor. Deci îndeplinirea 
lucrărei acestora se stânjineşte. Cel mai mic muşehiu, ori 
cel mai mic vas din trup nu-şi poate împlini slujba fără de 
lucrarea regulată a nervilor. Când aceştia sunt, mai mult 
ori mai puţin otrăviţi cu spirt, fireşte că nu pot lucră cum 
se cuvine. Dovadă cum se petrec lucrurile la băutori. Intâiu 
începe a se încâlei limba în gură. Asta înseamnă că nervii 
cari slujesc la mişcările limbei şi la vorbire sunt pe jumă- 
tate striviţi. Dacă otrăvirea merge mai departe, tot creerul 
se sminteşte. Dovadă lipsa de judecată, de bun simţ, de ru- 

şine la cel beat. Ştii că omul beat nu mai e stăpân pe miş- 
cările mâinilor, care-i tremură, şi pe-ale picioarelor, cari 
merg pe două cărări, până ce, dovedit de otravă, omul nu 
se mai ţine pe picioare şi cade jos, în noroiu, dacă nu şi 
mai reu. 

Doctorul Legrain zice, cu drept cuvânt, că nebunia, cele 
mai de multe ori, e din pricina beţiei şi-i că e una dintre 
cele mai rele şi mai mari nenorociri ale omenirei, atât din 
pricina sarcinelor ce căşunează, cât şi din pricina moșteni- 
rilor ce remân urmaşilor. Băutura strică judecata, slăbeşte 
voinţa şi face din om, neom Mai primejdios e cel care bea 
zilnic fără să pară beut. Cu toate astea otrava lucrează și 
la el, făcându-l să judece greşit, să nu-şi poată implini da- 
toriile cum trebue, ori înpingându-l la jocuri de cărţi şi de 
noroc, la daraveri greşite şi la multe fapte pe cari nu le-ar 
face dacă nu i-ar fi creerul otrăvit. Epilepsia, această boală 
gravă, de multe ori e din pricina băuturei părinţilor. 

In ţerile apusene spirtul e cea mai fioroasă otravă a cree- 
rului. Chiar în cătime mică aduce îmbătare, care-i scurtă 
nebunie. Asta 'nseamnă că îndată după luarea otrăvei se 
şi întâmplă neorândueli în judecată, înţelegere şi simţire, 
cari micşorează voinţa şi simţirea, şi le înlocuesc prin îm- 
bolduri neînfrânate şi dobitoceşti. Mai primejdios, zice Le- 
grain, e băutorul obişnuit care adesea ne face întipărire în 
şelătoare de om în toate minţile, deşi e jucăria unei otrăvi, 
care-i ameţeşte centrele nervoase şi încălceşte legăturile în- 
tre funcțiunile creerului. La urmă arată că otrava aceasta 
dă lovitura cea mai înfricoşată asupra capitalului intelec- 
tual al unei naţii: din pricina moştenirei, urmaşii băutori 
lor sunt închirciţi, căzuţi, mai nedestoinici de cât părinţii, iar 
peste câtevă rânduri de oameni se sting. 

Din pricina băuturilor spirtoase, au sporit atât de fioros 
boalele nervoase. Capitalul nervos ar trebui să fie pentru 
un popor mult mai preţios decât cel bănesc. Trebue apărat 
din răsputeri în potriva otrăvei spirtului şi al opiului, care 
îl împuţinează şi dăunează. 

Mai departe, congresul s'a îndeletnicit cu planuri folu- 
rite pentru înfrânarea beției: legi pentru împuţinarea câr- 
ciumelor, pentru a opri pe fabricanții de beuturi spirtoase 
a da lucrătorilor tain de băutură în loc de bani, etc. 

Doctorul Daczi (din Budapesta) arată cum, cercetând toate 
şcoalele, deabia a găsit în câtevă câte un școlar care nu bea 
nici o băutură spirtoasă. Mai pretutindenea şcolarii beau, 
în deosebi mănâncă dimineața pâine muiată în rachiu. Pe 
cei mai mulţi copii îi împing la beţie părinții. Pe ucenici, 
meşterii. Din pricina băuturei, şcolarii sunt) leneşi, neprice- 
puţi, neînţelegători şi obraznici, gălăgioşi, prăpădiţi şi în- 

<hirciţi la trup. E e nenorocire că mai pretutindenea, mai 
ales serbătorile, la nunţi şi botezuri, beau părinţii, beau 
învățătorii, beau chiar şi copiii. De-aceea cere să se arate 
cu stăruinţă relele băuturii, ca doar s'ar face o schimbare. 

Profesorul Hercod (Lausanne, Sviţera) zice clar: trebue 
legi de apărare a copiilor în potriva părinţilor beţivi, cam 
Anglia, unde copiii n'au voe a intră în cârciumă nici cu 
părinţii. Legea merge acolo şi mai departe, căci supt pe- 
deapsă, opreşte pe părinţi de-a da băuturi spirtoase copii- 
lor înnainte de cinsprezece ani. Asemenea în Sviţera e oprit 
ca băeţii şi fetele să intre în slujbă la cârciume înnainte 
de optsprezece ani. Mai bine e în America, unde slujba la 
crâşme e oprită pănă la 21 de ani. 

Americana Cora F, Stoddard spune că în Statele Unite 
este în toate şcolile învăţământul antialcoolic pentru folosul 
sănătăţei, căci paza de spirt nu numai că apără sănătatea, 
dar dă şi putinţa omului de-a munci şi de-a se folosi de 
toată puterea minţei lui. Bărbatul care nu-şi strică sănăta- 
tea cu băutura, face mai mult pentru copiii săi, trăeşte mai 
mult, şi se foloseşte de cunoştinţele căpătate, plătind astfel 
îngrijirea ce societatea i-a dat. Trebue deprins tineretul a 
se feri de orice îi micşorează putinţa de a se întări şi-a lu- 
cră din toate puterile. Băuturile înreutăţesc caracterul şi-i 
fac pe tineri stădăuşi; băutura nu uneşte sufletele, ci le de- 
părtează, dând loc la certe, bătăi şi chiar omoruri. Cel care 
nu bea, lucrează îndoit pentru dânsul, pentru ţară şi ur- 
mași, 

Inrâurirea vorbirei acestei doamne a fost atât de mare că 
s'a făcut pe dată o societate internaţională a dascălilor pen- 
tru împrăștierea învăţăturei antialcoolice în şcoli. 

In wmă s'a vorbit mult despre silinţele ce trebue să-și 
dea fiecare pentru propeveduire înpotriva băuturilor în toate 
păturile societăţei, dar mai ales în şcoli şi universităţi, pen- 
tru a căpătă ajutorul statului la răspândirea acestor idei 
cari au în vedere binele cel mai mare al popoarelor, caci 
le apără de o cădere și pierdere neindoioasă. 


Sofia Nădejde. 
e) 
Cât e de adânc Gceanul? 


Cu prilejul aşezării unui cablu telegrafic între insulele 
Midway şi aripa de pământ al Ladronilor (Hoţilor) în ocea- 
nul pacific nordic, căpitanu! vaporului Nero, din marina Sta- 
telor Unite a aflat o adâncime 9.636 de metri. Se ştie că 
muntele cel mai înalt nu trece peste 8.500 metri, deci tot 
adâncimea oceanului e mai mare decât înălțimea munţilor. 

(«Desteptarea»). 
ea a O a aa 

Antichităţile dela Baia. 


Orăşelul Baia din judeţul Suceava păstrează câ- 
tevă monumente rămase din trecutul nostru, vred- 
nice de a fi cunoscute: sunt ruinele unei biserici 
catolice rezidită de Alexandru cel Bun, este bise- 
rica Albă ridicată de Stefan cel Mare, este biserica 
lui Petru Rareș. 

Acestor monumente ale istoriei noastre, în «Bu- 
letinul Comisiunii monumentelor istorice» consacră 
d. Al. Lăpedatu un articol însoţit de multe ilustra- 
țiuni (An. II No. 2). Luăm de-acolo pentru No. de 
față două ilustraţiuni: una înfăţişază ruinele bise- 
ricii catolice; alta, biserica lui Rareș, 

Biserica catolică a fost zidită de către Alexandru 
cel Bun, Domnitorul Moldovei (1400 — 1432) în anul 
1410. Ela destinat-o locuitorilor sași din acel târg 
și acolo a înmormântat pe soţia sa Margareta, care 
eră catolică. 

După ruinele cari se văd acum, nu ne putem face 
azi decât o idee necompletă despre acest monument. 
Sunt însă descrieri făcute de diverşi călători din 
Apus prin Moldova. D. Lăpedatu rezumează câ- 
tevă din acelea. In anul 1646 biserica eră păstrată 
întreagă ; aveă 50 de pași în lungime și 25 în lă- 
time; aveă turn înalt de piatră, zidit în patrat și 
bun și pentru apărare, avea 5 altare, în mijloc eră 
baptisteriul. 

Cealaltă biserică — aceasta ortodoxă — de care 
voim să vorbim acum, a fost zidită la anul 1532 
de către Petru Rareş, fost în două rânduri dom- 
nitor alMoldovei(1527-1538, 1541-1546) Eaeste cea din- 
tâiu din zidirile bisericești ale acestui Domn. Cu ea 
începe o serie nouă de clădiri religioase, cari se 
deosebesc în stil de cele din epoca lui Stefan cel 
Mare. Picturile în interior şi exterior sunt bogate 
și frumoase și pe ici colo se văd încă urme. 

Clădirea lui Rareş este în stare bună și serveşte 
astăzi ca biserică a satului. 
R. 


ti Za 
nroa] 3, 
+~ - 


SCRISORI CĂTRE UN ÎNVĂȚĂTOR TÂNAR 
Scrisoarea VIl-a. 


Dragul meu, 


Scrisoarea aceasta este o urmare a celei de rândul trecut. 
Atunci îţi vorbiam despre modul cum ar trebui să te porţi 
cu elevii în timpul recreaţiilor şi despre influenţa pe care 
© poate aveă un învăţător asupra elevilor săi, atunci când 
petrece împreună cu ei pauzele dintre orele de clasă. Acum 
îţi voiu vorbi despre chipul cum ar trebui să se poarte un 
învăţător cu elevii săi în timpul recreaţiilor celor lungi acasă 
precum şi în timpul vacanţelor. 

Iţi aduci aminte cum mai în fiecare seară—în săptămâna 
pe care am petrecut-o la tine—ne duceam să ne plim- 
băm prin sat. Atunci eu am văzut multe lucruri intoresante. 
Am văzut şi gospodăriile cele bogate şi frumoase ale Dele- 
nilor, pe care mi-i lăudai atât de mult; am văzut şi bor- 
deele nenorociţilor Văleni, cari sunt şi săraci şi risipitori şi 
leneşi şi îndărătnici. 

Am văzut și-oameni voinici, mândri şi sănătoși; am văzut 
şi bieţi săteni slabi și prăpădiţi în cât abiă se ţineau pe pi: 
oioare. Am văzut fel şi fel de lucruri; fel şi fel de gospodării; 
fel şi fel de tipuri. 

I-am văzut pe săteni muncind de-a valma pe moşia «cio- 
coiului»; i-am văzut stând la sfat, ciopor pe la răspântii; am 
văzut femeile şi fetele cum înălbesc pânzele pe prundul på- 
râului din vale; cum îngroapă la vii în rând cu bărbaţii 
şi cum ţes singure pânza, bătând din vătale de răsună sa- 
tul. Dar am mai văzut ceva care m'a atras mai mult şi care 
m'a preocupat mai de aproape. Am văzut cum ştiu să se 
joace copiii din sat. 

Pe la colţurile gardurilor băeţii se jucau «De-a nasturii», 
joc care deprinde mâna şi ochiul, dar care dacă nu e condus 
cum trebue, poate să desvolte în copii tendinţa de-a 'nşelă, 
de-a fură. Pe maidanuri unii joacă «Petrecul», unii «De-a 
vaca», iar cei mai mulţi jocuri cu mingea: «Țâcul», «Potea» 
şi altele. Fetele se joacă de-a ghiocul, ori de-a ciupa. În cele 
mai multe cazuri-—acasă, pe la răspântii sau pe maidanuri— 
copiii fac aceleași jocuri ca şi în curtea şeoalei. 

Jocuri frumoase și nevinovate, jocuri folositoare şi pentru 

sănătate şi pentru agerimea minţii şi pentru cultura inimii 
—jocuri pe care şcoala ar trebui —cum îţi spuneau în scri- 
soarea trecută—să le organizeze şi să le folosească așa cum 
se cuvine. 

Ce am observat însă în sat la tine? 

De departe zăriam o ceată de copii alergând, sărind şi 
chicotindu-se sburdalnici şi plini de voioşie, în cât ți-eră 
mai mare dragul; iar când ne apropiam-—dacă ne zăriă nu- 
mai unul din copii—apoi unde o rupeau la' fugă, bieţii copii, 
care încotro vedeau cu ochii. Ce zici, nu-i adevărat? Ei bine, 
ce putem deduce din aceasta? De ce fug copiii când te văd 
pe tine? E bine că fug de învățătorul lor? Eu cred că elevii 
fug când te văd, pentrucă au credința că jocurile sunt cevă 
rău și că ce fac ei nu e bine; cevă pe care «domnul» nu 
trebue să-l ştie, nu trebue să-l vază. 

Şi această credinţă, o au bieţii copii din pricină că tu nu 
i-ai pus niciodată să se joace în faţa ta; pentrucă tu mai 
ştiut să-i faci să dea jocurilor adevărata lor valoare. Să-ţi 
mai spui ce cred despre faptul că elevii fug de învățătorul 
lor? Inţelegi de sigur că aceasta numai bine nu poate să 
fie. Ce legătură sufletească mai poate fi între ei şi tine? Ce 
legătură mai poate fi între viaţa de şcoală şi viaţa de acasă? 
Iți vorbiam în scrisoarea cealaltă despre felul cum proce- 
dează colegul Ionescu. Ei bine, copiii lui nu fug de loc când 
se întâmplă ca el să treacă prin apropierea jocului lor. E 
drept că, din respect, şi elevii lui încetează jocul când văd 
pe «domnul»; dar ei nu fug ca ai tăi, ci se strâng frumos 
la rând, îl salută respectuos şi-i spun: Jucăm cutare joc, 
domnule Invăţător. 

Nu-ţi mai spun câtă influență a câştigat Ionescu asupra 
sătenilor săi şi în ce strânsă legătură stă el cu tinerii cari 
au absolvit școala sa şi cari—unii din ei sunt oamenii în- 
suraţi. 

Acestea le vei află şi le vei judecă singur dacă te vei 
duce odată să-l vizitezi pe colegul Ionescu. 


Cu bine, 
FI. Cristescu. 


(E =) 


De ale copiilor. 

Puiu şi cu soră-sa s'au întors dela plimbare; amândoi 
au pălăriile murdare de noroi. 

Mama.— Vai, copii! dar ce-afi păţit? 

Puiu.—Mamă, să-ți spui: un copil pe care-l cunosc eu, ne-a 
luat pălăriile și ni le-a aruncat pe jos. 

Sora lui.—Nu e adevărat mamă; el le-a aruncat. 

Puiu.— Ce spuneam eu? Păi, eu nu sunt un copil. 
Sa a O Tataee 

in noaptea de Paște. 


——— 


ang, bang, bang. glas de aramă răsună în liniș- 

tea întunericului şi, cu ușoară adiere de vânt, 
pornesc miros de tămâie și dulci răsunete de 
rugă, prin ferestrele bisericuţei din Arini, pe 
când ecoul ultimelor lovituri se pierde departe 
ca un murmur de rugăciune. Una câte una și tot mai 
multe lumini răsar domol din umbră şi satul se deșteptă, 
Lelea Maranda se ridică binişor de la căpătâiul copilu- 
lui bolnav, mai toarnă untdelemn în candela ce începuse 
a sfârâi, pe urmă își face cruce murmurând: „Dă-i Doamne, 
sănătate și ajută-ne, Doamne!!! 

— lleană, Ileană, scoa mamă și te îmbracă iute, că 
sf. slujbă a început. 

S'aprinzi o lumânare înaintea Maicei Domnului, pen- 
tru sănătatea lui 'Todirel, să ne fie spre bucurie Sf. zi 
de Paşte.“ 

Și smeriță, lelea Maranda se închină iar, pe când o- 
chii i se înrourează — și copilul geme greu prin somn. 
Și în vreme ce Ileana se îmbracă grăbită, biata mamă 
slăbită de suferinţi şi neodihnă, s'așează iar la căpătâiul 
copilului îmbujorat de friguri. 

Ileana a plecat. Se uită în urma ei lelea Maranda și 
oftează din greu: 

— Să n'am o pască ’n zi de Paşte! — și rămâne mută, 
cu privirile aţintite înainte, ca și cum ar despică cu 
groază adâncul unei prăpăstii; iar copila trece spre bi- 
serică, ca o fantomă prin noapte, cu gologanul pentru 
lumânare legat strâns în colțul basmalei: 

— Toate fetele or aveă roiche nouă de Paște şi-or 
ciocni la ouă roșii — și rămâne şi ea pe gânduri..... 
Ce-i pasă, că luna își arăta chipul luminos colo sus, pe 
vârful pădurii, că stelele licăresc o taină, că văzduhul 
liniștit e plin de ceva neințeles, că nu-s toate nopţile 
de primăvară aşa misterioase ..... ? Sărăcia şi necazul 
au şters din sufletul ei fraged minunile fermecătoare ale 
închipuirii de copil. 

— N'am să cumpăr lumânare și am să am cu ce mă 

da în scrânciob, gândește ea, când trece pragul biseri- 
cuței; şi în razele lumănărilor aprinse, zăreşte scrânciobul 
impodobit cu brad, învârtindu-se ispititor. 

Dar de odată umbra odăiţei lor sărace îi răsare în față. 


Colop T=. frățiorul bolnav de atâta vreme și mama, în- 
genuchiată înaintea icoanei Maicei Domnului, se roagă 
plângând. 


— Doamne — murmură copilița aprinzând lumânarea 
la picioarele prea Sfintei, — ascultă rugăciunea mamei. 

Din ușa altarului, cu lumânarea aprinsă în mâna dreaptă, 
preotul cântă întreitul: „Veniţi de luaţi lumină“! 

Imbrăcat în odăjdi strălucitor de albe, apare ca un zeu 
ul înfrăţirii cerului cu pământul. Osanale se ridică spre 
înălțime şi sufletele tuturor, lepădând grija lumească, 
plutesc alături de ele în sferi dumnezeești. Licăririle lu- 
mânărilor aprinse măresc uitarea de sine și legătura din- 
tre om şi Dumnezeu. Singură Ilenuța privește adesea 
la cozonacii și păşcile aduse ca jertfă. 

— Hristos a înviat! — pronunţă rar şi respicat bătrâ- 
nul preot din altar, și mulțimea mărturisește într'un glas, 
ca un singur om, credința ce de veacuri stăpâneşte o 
lume: — Adevărat c'a 'mvitat! 

Clopotele răsună iar deasubra satului Arini şi m gla- 
sul lor de aramă cântă bucuria neamurilor, slăvind pe 
cel înviat din morţi. La auzul sunetelor, lelea Maranda 
face semnul crucii asupra copilașului, ce a încetat de a 
geme și doarme adânc, cu capul înfundat în perini. Aple- 
cată deasupra patului îi ascultă răsuflarea înceată. Faţa 
i se înseninează parcă când murmură a rugăciune: „In- 
dură-te, sf. Fecioră, și de mine,“ 

Valuri — valuri lumea pornește de la biserică, cu chi- 
purile vesele, luminate de pâlpâiala lumânărilor ascunse 
în podul palmelor. Bucurie duc celor ce-au rămas pe 
acasă, bucurie seamănă în calea lor, căci bucurie e în 
toată natura. 

Răsăritul începe să se înroșşească, când [leana ajunge 
acasă, cu anafora în mână și cu vestea învierii Mântu- 
itorului pe buze. Par'că zăreşte o rază de bucurie, ce de 
mult n'a mai lucit în ochii mamei sale, când o sărută 
domol în creșştet, zicându-i: „Mai încet, Ilenuţă, că Todi- 
rel doarme“. Și raza din ochii stinși de lacrimi îi amin: 

teşte copilei licărirea lumânării de la picioarele Prea 
Sfintei. 

— Mamă, am aprins lumânarea la icoană. 

Dar mama n'o aude. In gând invoacă ajutorul Mamei 
Sfinte, care ştie ce-i dragostea de mamă şi durerea ce-i 
sdrobeşte sufletul, când îşi perde odorul de la sân. 

Copilul se deşteaptă. Slabă şi tremurătoare, vocea i 
se aude dintre perne: „mamă!“ şi mânuţele — numai 
oase — le întinde spre lelea Maranda, care aplecată dea 
supra patului îi sărută obrajii răcoriți de friguri. Ar 
vrea să-i spue o vorbă — dar cuvintele i se topesc în 
lacrimi de bucurie şi rămâne mută, neștiind de cât să 
plângă lângă copilul ce de şapte săptămâni nu i-a mai 
zis mamă. 

Il cuprinde în braţe cu pernă cu tot, il ridică ca pe 
o pană și iat'o îngenuchiată în faţa icoanei — își face 
cruce, plânge, îl strânge la sân, îl sărută și nici o vorbă 
nu e in stare să spuie. Copila îngenuche lângă mamă, 
cu mâinele îimpreunate. 

Din pervazul icoanei Mama Milostivă caută cu duioşie 
la, cei trei inoenuchiaţi. Candela îi umple faţa de lumină 
şi aureola, simbolul dumnezeirei, strălucește mai tare. 

Mare e minunea Ta, Prea Sfântă! și mare-i dragostea 
de mamă! 

E. Șentea 


—— ore pa =. coem 


Neştiutorii de carte în Portugalia. 


In sudul ţării, în provincia Alemtejo, districtul Evora. comuna 
Santo-Estavao numără 405 locuituri. Dintre bărbaţi numai 3 
ştiu carte, dintre femei nici una nu ştie carte. 

In provincia Beira-Baixa, sunt 13 comune în care o singură 
femee ştie să citească. Trebue să parcurgi 22 comune din acest 
district ca să găseşti 13 femei ştiind carte. 

Asemenea lucruri se constată în numeroase alte comune din 
tară. 

In insula Madera, în comuna Santo-Antonio:da-Serra sunt 
1.124 de locuitori. Bărbaţi, din 522, numai 5 ştiu să citească; 
dintre femei iarăş nici una nu ştie să citească. 

TEHERANUL 


V Zicătoare persiană zice: «Ispahamul e drăguţ, Siratul 
e îrumos, dar Teheranul este foarie frumos.» 

In adevăr Teheranul este cel mai frumos oraş al 
Persiei, Parisul Persiei, cum îi zic Perșii, cari se so- 
cot Francejii Resăritului. 

Teheranul e capitală de pe vremea lui Aga Mohammed 
han. E într'o câmpie năsipoasă, place tuturor călătorilor. La 
Miazănoapte de el, se ridică dealuri, din ce în ce mai mari, 
iar în depărtare se'ntinde lanţul Elburzului, cu vârful De- 
mavend, veşnic îmbrăcat în nea şi ghiață. 

In jurul oraşului e un zid întărit cu o sută de turnuri, 
lung de 8.000 de metri, 

Piaţa cea mai mare a orașului e Meidan-Top-Hană (Piaţa: 
Argenalului), toată pavată cu bolovani mari şi întinsă de 
24000 de metri pătraţi. In mijlocul pieţei e un avuz mare 
cu apă, îngrădit cu ostreţe de fier frumoase, încunjurat cu 
tunuri din jur împrejur. La resăritul pieţei e Banca naţio- 
nală împărătească a Persiei în stil europeano-pers. Dela 
Miazănoapte de piaţă începe strada cea mai frumoasă a To- 
heranului, Hiata u-i Ala ed Danlè, Bulevardul ambasade. 
lor. La apus de piaţă e Tophană (Arsenalul), încunjurat de 
cazarme. 

Foarte frumoasă e partea de Miazăzi a oraşului, cu pieţe, 
întărituri, palate şi bazaruri. Acolo Meidan-i Ark (Piaţa Ca- 
stelului) zisă şi Meidan-i-Şah (Piaţa împăratului). Mai toată 
piaţa e un avuz, lângă care e un tun uriaș şi sfânt «Topr- 
Murvarid». In partea apuseană e bazarul Emirului, clădit 
de Vizirul cel mare Mirza Iaghi han Emir (1850). Pe bazar 
flutură pururi steagul naţional cu Leul şi Soarele. Dela 
«Meidan-i Top hanb» mergem la <«Meidan-i Mașk», piaţa de 
exerciţii, uriașe, de 157 de chilometre pătrate. Acolea pri- 
veşte şahul la paradele şi mişcările armatei. 

Palatul şahului îi într'o cetate și cuprinde o mulţime de 
clădiri fără plan şi din material prost. Aci se află Sabia lui 
Tamerlan, zalele şahului Abbas, o mulţime de juvaere ale 
Coronei, un glob împodobit cu mulţime de diamante, sma- 
rande și turchize. In visterie se află tronul cu păuni (Teht-i 
Ta'us). Perşii spun că Şah Nadir a luat acest tron din In- 
dia (în veacul al XIV-lea), după cucerirea oraşului Dehli. 
Lordul Curzon zice că Şah Fath Ali (50 de ani după Şah 
Nadir), şi-a făcut tronul după modelul celui din Dehli. Pe-un 
braţ al jeţului eră diamantul zis «Capul Meduzei», iar pe 
celălalt, altul «Muntele Lunei». Afganii, luând Ispahanul şi 

ucizând pe Şah Nadir, unul din ei a luat «Muntele Lunei» 
și l-a dăruit unei dănţuitoare, care l-a vândut pe nemica toată 
unui Armean. Acesta l-a vândut ţarului pe un milion şi un 
sfert de lei şi pe deasupra şi teşcherea de nobleţe. Este un 
covor cusut cu mărgăritare adevărate; de-asemenea perni, 
şi un <halian» cu mulţime de diamante mari. Sunt săbii bä- 
tute cu diamante pe prăsele şi pe încingătoare, junghiuri, 
din cari unul cu prăselele de smarand; haine împodobite 
cu mărgăritare şi diamante. Sunt diamantele mari Ko-i-nor 
(Muntele strălucitor) şi Daria-i-nor (Marea strălucitoare). 
ioarto limpezi; două coroane şi-o căciulă cu agrafă de brij- 
iante. 

E haremul, dar fruntașii nu ţin la cinstea de-a-şi aveà 
fetele în haremul șahului, căci toți din familia Cagiariarilor 
sunt zgârciți. Pe multe soții le trimeteă șahul din urmă la 
părinți, după ce le dă un dar neînsemnat. 

In partea de Miază Noapte a oraşului e mahalaua Euro- 
penilor, cu strade largi, foarte bine luminate noaptea. 

In Teheran e şi-o Universitate, unde se predau tot felul 
de ştiinţi, dar se învață foarte puţin. Guvernul dă tuturo- 
studenților mâncare, băutură și leafă. 

după Max Funke. 


Plantaţiunile de arbori roditori. 


In genere plantaţiunile de arbori roditori se execntă pregă- 
tindu-se bine terenul şi făcând apoi o groapă largă și destul 
de adâncă. 

După aşezarea pomului, cu rădăcinile întinse şi mai aproape 
de suprafaţă, groapa se umple, lăsând să se strecoare pământ 
printre rădăcini. La urmă se astupă cu pământ şi gunoiu şi se 
pune şi o propteă până ce arborele se prinde bine. 

In străinătate această metodă a început să fie considerată ca 
greşită. P'antaţiunile se execută în multe părţi tocmai în sens 
contrar, adică făcându-se groapa mică, neîntinzându-se rădăci- 
nele, aşezându-se arborele deadreptul, umplându- se groapa de 
o dată şi îndesându-se pământul ca şi când s'ar bate un par. 

La Cambridgeshire şi Devanshire, în Anglia, s'au făcut chiar 
experienţe comparative, iar rezultatele au fost de 50%, în fa- 
voarea sistemului din urmă şi numai de 140, pentru cel vechiu. 
In vedere că noua metodă e preferabilă, atât ca număr de prin- 
deri, cât şi ca cheitueli, administrația Domeniului Coroanei a 
luat măsuri să facă şi ea asemenea experienţe. 

Incercările se vor face în câmpurile de experienţă ale Dome- 
niilor, începând din toamna aceasta si în număr îndestulător 
pentru a se formă o convingere temeinică. 

Condiţiile de admitere pentru absolvenții 
și 
absolventele scoalelor primare (1). 


——— 


+ 


XI. Scoalele elementare de meserii sunt următoarele: 


1. Şcoala elementară din Baia de aramă, Mehedinți. 


9, » > » Balş, Romanați. 
9. » > » Bicaz, Neamţu. 
4. » » » Broşteni, Suceava. 
5, » » ~ Buftea, Ilfov. 
6. >» » >» Buneşti, Fălciu. 
7A » » »  Cacaleţi-.Zărneşti, Argeș. 
8. » » » Calafat, Dolj. 
9. » » »  Clsjani, Vlaşea. 
10. » » „> Drăgășani, Vâlcea. 
ii, » VW» »  Homorâciu, Prahova. 
12. » » » Isaccea, Tulcea. 
13, » » » Mizil, Buzău. 
14. » re îsi »  Măicănești, R.-Sărat. 
15. » > » Boroaia, Suceava. 
16. » » » Mănești, Dâmboviţa. 
17. » » » Medjidie, Constanţa. 
18. » » » Negreşti, Vaslui. 
19. » » » „Nicoreşti, Tecuci. 
20. >» » T Novaci, Gorj. 
2], » » » Oltina, Constanţa. 
22, > » ə» Panciu, Putna. 
929, » » » Pătârlage, Buzău. 
94, > » »  Pătule, Mehedinţi. 
'25. » » > Podul Turcului, Tecuci. 
26. » » » Porceşti, Roman. 
27. » » » Racovița, Muşcel. 
98, > » »  Scorţeni, Bacău. 
99. >» » 2 Săveni, Dorohoi. 
30. » » » Târgu Adjud, Putna. 
31. » » » Târgu Horezu, Vâlcea. 
32. » » » Truşeşti, Botoşani. 
33. » » » Valea Boului, Prahova. 
34. » » » Viziru, Brăila. 


35. Şcoala de ceramică din Târgu-Jiu, Gorj. 

In școalele elementare de meserii (1) se vor predă următoarele 
meserii: lemnăria, rotăria, dogăria, împletiturile de richită, pa 
pură şi paie, fabricaţiunea cuferelor de lemn, a ustensilelor de 
gospodărie rurală, a jucăriilor de lemn simple; fierăria cu apli- 
caţiune la repararea uneltelor şi instrumentelor agricole, la că- 
ruţărie și la poteovitul animalelor de tracţiune; croitoria de haine 
pentru săteni, tăbăcăria, cismăria groasă şi confecţionarea opin- 


(z) Vezi No. 34, 35, 36, 37, 38, 39, 41 — 42, 43—44 — 
(1) Regulamentul şcoalelor elem. de meserii „Mon. Of." No. 258 (1908). 

cilor; cojocăria, ţăsatul pânzei, postavului și covoarelor naţionale; 
frângheria, olărta, tăierea pietrelor, etc. 

Invăţământul meseriilor se dă în ateliere de către maeștri 
speciali şi este exclusiv practic. ° 

Durata invàțământului în şcolile elementare de meserii va fi 
de 2:/—3 ani. 

Invățământul în școlile publice elementare de meserii este gra- 
tuit pentru fiii de români. Streinii pot fi primiţi dacă vor fi lo- 
curi disponibile, după ce se vor satisface cererile fiilor de români. 
Ei vor plăti o taxă de 60 lei pe an. 

In şcolile elementare de meserii se primesc 2 categorii de elevi: 
elevi ordinari și adulţi meseriași admiși la cursurile practice 
temporale timp de 1—3 luni pe an. 

Admiterea de elevi ordinari se face la orice epocă a anului și 
numai pentru anul I de studiu. 

Pot fi primiţi ca elevi ordinari absolvenţii cursului primar 
rural ori urban, având vârsta de 12 ani cel puţin. 

Cererile de admitere scrise şi subscrise de însuși candidaţii şi 
însoţite de actul de naştere, actul de vaccină şi certificatul de 
studiile făcute vor fi adresate dirigintelui școalei. 

Părinţii sau tutorii vor menţionă chiar pe aceste cereri numele 
şi pronumele lor, profesiunea şi domiciliul precum și consimţi- 
mântul lor la cererea de înscriere și vor semnă, 


XII. Șeoalele inferioare de meserii sunt următoarele: 


1. Şcoala inferioară din Curtea de Argeș. 

2 > > » Bârlad. 

3 » » » Botoşani. 

4. » » » Brăila (particulară). 
5. » > > Buzău. 

6. » » » Dorohoi. 

7 ; > » Călăraşi (particulară). 
8 » » » Câmpu-lung. 

9 > » » Piteşti. 

10 » > » Roman. 

11. » » >  Roşiori-de-Vede. 

12. » » » Slatina. 

13 » » » Târgu Ocna. 

14. » » ə» Vaslui. 

15 » » » Giurgiu. 


In şcoalele inferioare de meserii se pregătesc meseriași pentru 
orașe. In ele se învaţă diferite meserii ca: tâmplăria, lăcâtușeria, 
tinichigeria, curelăria, vopsitoria, fierăriă. 

Cursul şcoalelor inferioare de meserii este de 5 ani. (1). 

Anul şcolar începe la 1 Octomvrie. 

Condiţiunile de admitere sunt aceleași ca şi pentru şooalele 
elementare. 

Prin decretul Regal publicat în «Mon. Of». No. 79 din 10 Iulie 
1907 s'a acordat absolvenţilor şeoalelor inferioare de meserii re- 
ducerea termenului în armată la 1 an. 

XIII. Ministerul agriculturii şi domeniilor posedă următoarele 
ferme şi pepiniere cari primesc elevi ca lucrători agricoli: (2). 


(1) Instrucţiuni şi ordine circulare ale Ministerului Instrucțiunii 1908. 
(2) Monitorul Oficial No. 80 din 9 Iulie 1909. 

1. Ferma model Studina (Romanați) are anul acesta vacante 
35 locuri. 

2. Ferma model Laza (Vaslui) are 24 locuri. 

3. Şcoala centrală dela Herăstrău (Bucureşti) are 9 locuri. 

4. Pepiniera viticolă Strehaia (Mehedinţi), 8 locuri. 


5 » » Drăgăşani (Vâlcea), 4 locuri. 

6. » » Goleşti-Badii (Muscel), 4 locuri: 
7, » » Istria (Buzău), 18 locuri. 

8. » » Petroasa (Buzău), 3 locuri. 

9. » » Petreşti (Putna), 9 locuri. 

10. » » Paraclis-Cotnari (Iaşi), 4 locuri. 
11 » » Vișan (Iaşi), 9 locuri. 


12 Grădinile publice din București 2 locuri. 

Invăţământul în aceste instituţiuni este mai mult practic, elevii 
lucrători fiind obligaţi a luă parte la toate lucrările din ferme 
sau pepiniere; noţiunile teoretice necesare se dau elevilor numai 
în timpul ernei. 

La fermele model şi la şcoala centrală elevii primesc o instruc- 
țiune agricolă, la grădinile publice o instrucţie horticolă, la pe- 
pinierele Vișan și Istriţa o instrucție pomologică şi la celelalte 
Pepiniera o instrucție viticolă. 

ererile pentru admițere se vor adresă şefilor de pepiniere pen- 
tru pepiniere, sau administratorilor đe ferme pentru fermele 
Studina şi Laza sau directorului dela școala centrală dela He- 
răstrău până la 24 August (1909). 

Condiţiunile de admitere sunt: a) să fie român fiu de sătean, 
b) să aibă vârsta de 16 ani cel mai puțin sau 25 ani cel mult; 
c) să fi absolvit cursul primar; d) să fie sănătos și de constituție 
robustă; e) elevul dacă e major, sau părinţii ori tutorii dacă e 
minor, să subscrie un contract prin care se angajează să lucreze 
fără întrerupere în curs de 3 ani lucrările fermei sau pepinierei 
în condițiunile regulamentului șeoalei. 

In ziua de 25 August toți aceia ce au făcut cereri se vor pre- 
zentă la cancelaria instituţiunii la care s'au adresat pentru exa- 
minarea lor fizică și medicală. Cei admişi se vor prezentă la 
școală la 1 Septemvrie. 

La prezentarea în fermă sau în pepinieră elevii lucrători sunt 

e obligaţi a avea cel puţin 3 rânduri de schimburi, 2 ștergare, o 
căciulă (poate și pălărie), un cojoc sau mirtean și o pereche de 
încălțăminte. 

Elevii lucrători vor fi plătiţi pe tot timpul învăţăturii cu câte 
30 lei pe lună din care își vor avea întreţinerea și vor face și 
economii. 

Elevii lucrători, după terminarea studiului lor de 3 ani, vor 
aveă dreptul la serviciul militar cu termen redus la un an, con- 
form deciziunii Ministerului instrucției inserat în «Mon. Of.» No 
44 din 27 Mai 1909. 


XIV. Staţiunea sericicolă dela Cotroceni (București). 


Elevii învaţă în mod teoretic prin conferinţe și practice prin 
lucrări personale creşterea sistematică a viermilor de mătase. 

Şcoala începe la 15 Aprilie și durează 50 de zile în fiecare an. 

Cererile de înscriere se adresează dirigintelui acestei staţiuni. 
Candidaţii să fie fii de săteni și absolvenţi ai școalelor primare, 

dar se primesc şi absolvenţi ai $eoaielor elementare de agricul- 
tură. 

Intreţinerea elevilor şi locuinţa priveşte pe Ministerul de do- 
menii. Elevii vor aduce cu dânșii 3 rânduri de primineli, un rând 
de haine şi o velinţă sau plapomă pentru învelit. 

Absolvenţii acestei șeoale pot conduce ei singuri o cultură ști- 
inţifică a gândacilor de mătase şi cei mai buni pot deveni agenţi 
sericicoli şi controlori de culturi. 


oi- =— => = i 


Femeea înțeleaptă. 


(Piesă populară de teatru în trei acte). 
(Urmare). 


ACTUL II. 


Un loc viran unde sunt adunati mai mulți țărani, la stânga se 
vede câciuma lui Hristea, în fața căreia este o masă şi două scaune. 


Scena I, 
Boerul, logofătul, mai mulți țărani, apoi Sultana. 


i Hristea (către țărani ce stau de vorbă ne_lucrând).— Ce, 
ori e sărbătoare azi de staţi fără lucru? Plecaţi d'acolo! 
(Se vede venind boerul). 

Boerul.— Logofete, îmi pare bine că ţăranii mei sunt de 
faţă şi ascultă şi ei ce plan am pentru zidirea bisericii. 

Hristea (se pleacă până la pământ şi strigă la țărani). —V eniţi 
îndărăt, veniţi îndărăt, că vă cheamă boerul! 

Boerul (către logofăt). — Ai yăzut ce sumă am hotărît pentru 
clădirea bisericii ? 

Hristea.— Da, cucoane! 

Boerul.— Cred că omul căruia ţi-am zis că vreau să-i în- ^“ 
credinţez conducerea clădirei, poate s'o execute cu acest 
preţ, bine şi solid! 

Hristea.— Da, cucoane (mai încet). Cred, cum el locueşte 
în sat, că ar puteă s'o facă şi mai eftin. 

Boerul.— Cât aş fi dat maestrului străin, tot atâta îi dau 
şi lui. Cheamă-l şi să ài grijă să aibă tot ce-i trebue din 
pădurea şi magaziile mele. (In acest timp Hristea trimisese un 
țăran să cheme pe Vasile, dar în locul lui vine Sultana, Hristea 
îngălbeneşte la vederea ei). 

Boerul.— Ce, ori nu ţi-e bine? 

Hristea.— Mi-a trecut, n'am putut să dorm în noaptea 
asta, să mă ertaţi! 

Sultana (salută pe boer)— Să trăiţi boerule! 

Boerul (răspunde la salutul Sultanei)— Bună ziua, ce nu e 

bărbatul tău acasă? Să-i zici să vie negreşit la mine. Voesc 
să-i încredinţez lui zidirea bisericii după planul făcut de 
architectul meu. (Sultana rămâne înmărmurită) Nu m'ai înţeles 
ce am zis? Voesc să dau zidirea bisericii în grija bărbatului 
tău şi tot în aceleaşi condițiuni cum eram să o dau meşte- 
rului străin. Nu te bucură asta ? 

Sultana.— Coconaşule, biserica e prea aproape de câr- 
ciumă! (Togi zsbucnesc în râs). 

Hristea (către Sultana).— Ce ai cu cârciuma mea? 

Boerul (către Hristea)— Ce te amesteci în vorba ce nu te 
priveşte! (către Sultana) Ce ai vrut să zici? De ţi-se pare 
că biserica e prea aproape de cârciumă ? i 

Sultana.— Cucoane, bărbatul meu e fire slabă, se perde 
lesne lângă vin şi rachiu, şi dacă trebue să lucreze în toate 
zilele aşă de aproape de cârciumă — ah, Dumnezeule, mi-e 
teamă că nu poate să se împotrivească ispitei! 

Boerul.— Cum nu poate el să se ferească de cârciumă. 
dacă e aşă de periculoasă? 

Sultana.— Cuconaşule, muncind din greu, setea chinuește 
pe om; şi apoi dacă tovarăşii de băutură îl îndeamnă în toate 
chipurile, ba cu binele, ba cu batjocura, cum să mai poată 
a se îmgotrivi! Şi dacă începe să facă din nou o datorie 
cât de mică, se leagă pentru multă vreme. Numai de a-ţi 
şti, cuconaşule, cum o singură seară petrecută în cârciumă, 
aruncă pe bieţii oameni într'o cursă de care greu de tot se 
mai pot scăpă! 

Boerul.— Ştiu, Sultano, şi sunt foarte supărat de cele ce 
mi-ai spus eri. Aci în faţa ta şia ţăranilor mei voiu arătă că 
eu vreau ca nimenea de pe moşiile mele să mai fie vre-o dată 
asuprit. (Se adresează către Hristea). Logofete, este adevărat 
că în localul tău oamenii sunt momiţi şi înşelaţi? 

Hristea (fremurând).— Asta nu mi s'a întâmplat de când 
trăesc şi de când sunt logofăt... (tuşeşte şi-şi şterge sudoarea 
de pe frunte). Asta e grozav!... 

Boerul.— De ce te turburi? Întrebarea e foarte simplă. 
Adevărat e că adimeneşti pe oamenii săraci, îi încurci cu 
socoteala şi le întinzi tot felul de curse în cârciuma ta în- 
cât familiile lor se nenorocesc din cauza ta? 

Hristea.— Nu, cucoane, nu e aşă, cum zic ei! Dar asta e 
răsplata când le faci bine golanilor. Trebuiă să ştiu eu a- 
ceasta mai dinainte; în loc de plată îţi mulțumesc cu vorbe 
rele!. 

Boerul.— Nu te îngriji pentru plată, te întreb, minte a- 
ceastă femee? 

Hristea.— Da, cucoane. pot să dovedesc deo mie de ori! 

Boerul.— E de ajuns să dovedeşti numai odată; dar bagă 
de seamă, logoiete, că eri ai zis că Vasile este un harnic 
şi priceput lucrător şi că 'femeea lui este liniştită şi munci- 
toare, şi că nu e ca alte femei, bârfitoare! 

Hristea (a farte).— Credeam că voiu câştigă o gâscă grasă, 
dar am păţit-o (tare). Nu ştiu... eu... îmi aduc aminte când 
D-v. m'aţi întrebat de ea... eu am crezut că e aşă.... 

Boerul.— Tu eşti aşà de turburat acum, încât nu pot vorbi 
cu tine; e mai bine să aflu dela oamenii ăştia de pe lângă 
mine (se adresează la doi bătrâni). Oameni buni, e adevărat 
că în cârciuma logofătului oamenii sunt momiţi şi împinși 
la rele? (Oamenii se uită unul la altul şi nu îndrăsnesc să 
sună adevărul). Nu vă temeţi spuneţi-mi tot ce ştiţi! 

Bătrânii (încet către boer)— E preă adevărat, boerule, dar 
ce să facem noi oamenii săraci faţă de logofăt! 

Boerul.— Destul moşule, am priceput totul. (se adresează 
către Hristea). Vom regulă noi şi această afacere în scurtă 
vreme! (apoi către tărani). Vă făgăduesc, oameni buni, ca-i 
voiu scăpă pe toţi de asuprire; văd că nu e bine să fie pro- 
prietar de cârciumă logofătul meu de moşie. (Se adresează 
către Sultana). Să vie bărbatul tău la mine şi linişteşte-l că 
n’o să i se întâmple nimic, căci cârciuma n'o să mai fie lângă 
biserică! — (Boeru/ ese, Hristea vorbeşte la o partc cu unul din 
multime, toti se retrag, rămânând pe scenă numai Hristea). 


Scena H. 
Cristea, apoi Mihaiu cu care se înțelesese în scena precedentă. 


Hristea, (se plimbă pe scenă). Cum să-i vorbesc? Că e tare 
şiret nu trebue să mă mai îndoesc, el e viclean ca dracul! 
A băut el mulţi bani la mine, dar tot în socoteala maestru- 
lni! (hotărît). O să-i vorbesc scurt şi lămurit! (cu îndoială). 
Dar poate o să se teamă, n'o să aibă destula încredere în 
mine!... O să încerc, o să-i făgăduese 10 dubloane de câte 
5 lei, dacă după vre-o cinci săptămâni va cădeă toată ten- 
cuiala de pe zidul bisericei... Treaba să se facă, n'o să-mi 
pară de loc rău de bănişorii mei. (se arată Mihaiu care ste- 
tese la o parte). 

Mihaiu.— Bună ziua, logofete. 

Hristea — Bună ziua, Mihaiu, nu ştie maestrul tău că ai 
venit aici? 

Mihaiu.— E la curtea boerească, dar de ce m'ai chemat? 

Hristea.— Vreau să vorbesc cevă cu tine. (apropie de masă 
două scaune). Tu n'ai prânzit şi nici nu mai e vreme să prân- 
zeşti stând de vorbă cu mine, şezi şi îmbucă cevă. (aduce 
din cârciumă o bucată de friptură, o garafă cu vin şi două 
Pahare). 

Mihaiu.— Spune-mi, logofete, ce pofteşti, sunt la porunca 
d-tale! 

Hristea (ridică paharul plin).— În sănătatea ta, Mihaiu! 
Goleşte-ţi paharul şi încearcă mușchiul ăsta de porc, ori 
nu-ţi place? Nu cred ca meşterul tău să-ţi dea cevă mai bun! 


www,dacoromanica.ro 


ALBINA 1201 


Mihaiu.— Aşa e; dar acum când are biserica în lucrare, 
are să fie mai bine şi de noi! 

Hristea. — Ce prost eşti, Mihaiu, crezi că asta va ţine 
mult? Ii doresc s’o scoată la capăt, dar el nu e om pentru 
o astfel de treabă; el n'a avut până acum nici odată o zi- 
dire aşa de mare de făcut, nu ştiu ce i-a trăsnit în cap bo- 
erului să i-o dea! Toată nădejdea lui e în tine, Mihaiu! 

Mihaiu.— Se prea poate! 

Hristea.— La asta m'am gândit şi am voit să-ţi vorbesc. 
Tu ai putea să-mi faci o mare îndatorire, numai să voeşti | 
Ce zici? 

Mihaiu.-— Sunt la porunca D-tale, logofete. In sănătatea 
D-tale. (bea). 

Hristea — Şi în sănătatea ta. (îi pune carne pe taler). AŞ 
vrea ca temelia zidului bisericei să fie din peatră scoasă din 
cariera aceea din deal, ştii tu de care e vorba! 

Mihaiu.— Nu, asta nu se poate, logofete! D-ta nu te pri- 
cepi la de-alde astea! peatra acea nu e bună pentru așă 
ce-va ; şi mai cu seamă pentru temelie nu e bună de loc! 

Hristea.— Te înşeii tu, Mihaiu, piatra din cariera aceea nu 
e rea; am văzut că s'a luat de acolo pentru multe zidiri E 
bună de tot şi mult bine mi s'ar face mie, dacă cariera a- 
ceea s'ar deschide din nou! 

Mihaiu.— Doamne fereşte, nu se poate, logofete! 

Hristea.— O să-ţi fiu recunoscător pentru binele acesta, 
Mihaiu ! 

Mihaiu.— Dacă lucrăm cu piatra asta, atunci zidul e pră- 
pădit după şase ani. 

Hristea.— Ce tot vorbeşei, astea sunt copilării! Şi apoi 
ce-ţi pasă, dacă după şase ani zidul nu mai e bun, par'că 
boerul nu poate să facă altă clădire nouă!El e bogat, are 
de unde să cheltuească! Ascultă! Dacă faci ce-ţi zic, îţi dau 
un bacşis bun, bun de tot! Ai înţeles? 

Mihaiu — N'ar fi lucru rău! Dar dacă boerul ar cunoaşte 
că peatra nu e bună? 

Hristea.— Auzi, să se priceapă boerul! Nici vorbă nu-i 
ae asta, fii pe pace! 

Mihaiu.— Boerul ştie multe ! Dar ce mai vorbesc eu? D-ta 
îl cunoşti mai bine de cât mine! 

Hristea — Se înţelege! 

Mihaiu — Măi că îmi vine să cred şi eu că am putea lucră 
şi cu piatra asta ; de alt-fel peatra e frumoasă şi e bună de 
tot pentru alte lucrări. 

Hristea — Bravo, adu mâna încoace, ne-am învoit, meş- 
terul să întrebuinţeze peatră de cariera ştiută. Dacă se face 
aşă, atunci primeşti dela mine cinci ruble bacşiş. 

Mihaiu.— Ce bine ar fi, dacă le-aş avea, acum în mână! 

Hristea.— Iți vorbesc serios, îți dau cinci ruble dacă treaba 
se face! 

Mihaiu— Bine, îţi făgăduiesc (îi intinde mâna şi-i făgă- 
dueşte). Să fie aşa cum zici, logofete, ce-mi pasă mie de boer! 

Hristea.-— Mai am o vorbă şă-ţi spun. (vorbeşte mai încet). 
Am un săculeţ cu nişce prafuri luate dela oraş. Se zice că 
sunt bune, când le amestici în var; atunci ţine tencuiala ca 
ferul ; dar stii, cum se întâmplă câte o dată cu născocirile 
celor de la oraş, nu te poţi încrede în totdeauna în ele; 
aş vrea să le încerc mai întâiu la o zidărie streină decât la 
a mea! 

Mihaiu.— Putem să le încercăm la colţul casei unui vecin. 

Hristea.—Incercarea la un loc mic nu e de nici un folos. 
Nu poţi să te încrezi, cum ar fi la un lucru mare! Aş voi 
să le încercăm la turnul bisericei, ce zici? 

Mihaiu.— Şi trebue mult praf pus în var? 

Hristea— Nu, numai câte-va chilograme la un butoiu mare 
de var! 

Mihaiu.— Atunci e lucru uşor! 

Hristea.— Vrei să-mi faci ţreabe asta ? 

Mihaiu.— De ce nu? 

Hristea — Şi dacă nu isbuteşti, să taci ca peştele! 

Mihaiu.— Negreşit, tăcerea e cel mai bun lucru! 

Hristea.— Seara vii de iei prafurile de la mine şi întot- 
deauna ai câte un pahar de vin. 

Mihaiu.— Intocmai așa o să fac. dar acum trebue să mă 
duc, că a bătut unu (ia paharul şi bea). Iţi mulţumesc, logofete. 
pentru cinste. 

Hristea.—. N'ai pentru ce. Dacă te ţii de vorbă, capeţi cinci 
ruble, le-am şi pus de-o parte pentru tine. 

Mihaiu — Ce bihe mi-ar fi prins acum! 

Hristea.— Vino atunci în ziua, când începi căratul petre- 
lor din carieră. 

Mihaiu.— Văd eu că te temi de mine, căn'o să mă țiu de 
cuvânt ; că dacă m'ai crede mi-ai da cel puţin trei ruble din 
suma învoită ; aş vrea să-mi scot ghetele de la cismar pentru 
mâine, şi n'aş vrea să cer bani înainte de la maestru! 

Hristea.— Nu pot acum, vino mâine. 

Mihaiu—. Văd că nu te încrezi în mine! atunci de ce să 
nu-ţi spun şi eu cum mi-e gândul. Dacă cariera e începută, 
n'o să-mi mai dai nici bună ziua! 

Hristea. Nu fii „Toma Necrediuciosu“, Mihaiu, eu mă ţiu 
de cuvânt! 

Mihaiu— Dacă nu-mi dai bani acum, s'a rupt învoeala 
dintre noi! 

Hristea.— Nu vrei să te mulțămeşti acum cu două ruble? 

Mihaiu. Nu, îini trebue trei, dar apoi să te laşi pe mine! 

Hiistea. (scoate trei piese de ş lei şi ile dă). — No să mă 
înşeli, Mihaiu ? 

Mihaiu.—- Să mă ferească Dumnezeu. (să pregătesc să 
plece şi la uşă vorbesc încet). Ce cerere ciudată cu piatra, şi 

încă mai ciudată cu praturile ! Banii sunt în mâinele mele; 
logofătul e un mare ticălos, şi eu n'o să fiu un nebun şi un 
nemernic !....... (usa). 

Hristoa. (vorbesce singur). Treaba a mers de minune ; mai 
bine de cât mă aşteptam, şi încă pe preţul jumătate! I-aş fi 
dat şi zece ruble, numai să isbutesc! Cum mă bucur! De 
aş vedeă o dată temelia pusă! Răbdare, zilele astea o să 
scoată pietrele din carieră. Aşteaptă, bunul meu meşter ! Gro- 
zava ta de muere ţi-a gătit bucate boeresti, şi credeţi că staţi 
bine ! Nu vă bucuraţi prea de timpuriu, logofătul nu doarme, 


Se lasă cortina Ă 
(Va urma). ( ) Toma Dicescu. 


Sl a PE 


Boalele oilor și ale caprelor. 


Aprinderea plămânilor și a ţevilor lui. 


e întâmplă adesea a se îmbolnăvi oile 
de plămâni (bojoci), când oamenii ne- 
pricepuţi dându-le doctorii pe gură, le 
ridică capul prea sus și le toarnă de o 
dată prea mult. In asemenea caz, parte 
din leac, în loc de a se duce în stomac, 

ia o cale greșită, trecând prin gâtlej în beregată 
şi-apoi în plămâni, pe care-i vatămă. Trebue dar 
ca la darea ceaiurilor sau a altor leacuri pe gură, 
să nu li se ţină capul prea sus, şi să nu le deă din 
doctorie decât câte puţin de-odată. 

Mieii pot suferi de un fel de aprindere a plămâ- 
nilor foarte rea, cari le pricinueşte adesea moarte. 
Boala se ivește la mieii slabi, născuţi în grajduri 
murdare, sau din mame cu urdinare sau alte boli. 

Câte odată boala se arată îndată după naștere. 
Mielul abiă răsuflă, se înăbușe şi nu caută de loc 
a suge. Cu greu se ţine pe picioare, stă mai mult. 
lungit, e ţeapăn. Tuşește, și, daca punem palma în 
partea stângă a pieptului, în dreptul inimei, sim- 
fim că ea bate cu putere și iute. 

Mielul poate muri repede de tot, în două trei 
ceasuri. 

Când boala însă se ivește mai târziu, nu la na- 
ştere, ea ţine mai multe zile, în care timp mielul 
slăbește aşă de rău, în cât nu rămâne decât pielea 
Și osul, când şi moare. i 

Se ferese mieii de această boală, ținând oile fä- 
tătoare în târle curate şi aerisite, spoite cu var, 
curățite de praf. anes 

Lecuirea boalei prin doctorii mai nici odată nu 
se poate dobândì. 

Rănirea inimei. 

Qaea, dar mai des capra, mai ales acelea cari 
trăese pe lângă casă, înghite câte odată împreună 
cu fânul, corpuri ascuţite rătăcite prin furaj, ca 
ace de cusut ori cu gămălie, undrele, cue, oscioare, 
etc, cari ajungând în burtă, îi străpung adesea 
păreţii, precum şi perdeaua ce desparte măruntaele 
pieptului de acelea ale pântecelui, mergând până 
la inimă, o rănese atât pe ea cât şi cămașa ei. 

Capra bolnavă suflă greu, ţine picioarele din 
nainte depărtate unul de altul, stă mai mult în pi- 
cioare, iar când se culcă se așează pe partea dreaptă. 

Nu mănâncă cu plăcere și nici nu rumegă re- 
gulat. 

La începutul boalei, este încuiată, ese rar, mai 
târziu o zi două ese subţire, apoi o zi două tare. 

Tuşește din când în când și geme; pielita după 
faţa din năuntru a ploapelor ia o coloare spălă- 
cită, devenind albăstrue, când se apropie moartea. 

Punând palma mânei în dreptul inimei, simţim 
svâcniturile ei țari și repezi; vinele gâtului se bat 
cu putere. | 

Apăsând cu mâna pe șira spinării în dreptul spe- 
telor, capra arată durerz, geme: 

In cele din urmă se umflă picioarele de dinainte 
şi gâtul, apoi sub piept; și pântece, slăbește cu to- 
tul, devine dropicoasă și moare. 

Boala nu are leac, de aceea vom păzi nutreţul 
vitelor, de orice murdărie, de corpuri streine. Daca 
nenorocirea vine și să îmbolnăvește vita, îndată ce 

pricepem că sufere de o așă boală, să se taie fără 
întârziere pentru a ne puteă folosi de carnea și 
pielea ei. 


Irimia Popescu. 
Medic Veterinar. 


SR ISP 


Excursiune în munţii Neamţului. 


Spre Durău. 


In fundul Chitelor s'a prins astă-iarnă un cerb şi o ciută, vii. 
şi li Sau legat picioarele cu funii de către lucrători. Admini- 
stratorul ferestrăului ştie ce s'au făcut cu ei. De alt-fel, cu cât 
toporul pătrunde mai adânc în inima codrilor, urmele cerbilor 
şi ale căprioarelor iubitoare de linişte se răresc, după cum spu- 
neă domnul Gheorghe dimineața, privind o puşcă ruginită din 
cuiul bucătăriei de scânduri. Pe piciorul Bradului se auziă un 
copoiu alergând după o urmă proaspătă de epure. 

Am plecat pe Calea Mare, printre ştejarii cu crengile aple 
cate spre pământ şi mesteacănii ce-şi jucau frunza la bătaia vân- 
tului. Trecem pe la stâna Maicilor, o poiană largă înconjurată 
de brazi. 

Un român bălan la față cu sumanul aruncat pe umăr merge 
cu noi. In lăturile culmei, de ce rădicăm, de ce se lasă coastele 
mai prăvălite. Ghionoi punctate cu roş cată curioase spre noi 
din spicul brazilor. Ne este sete. Nişte români dintr'o margine de 
poiană ne îndreaptă la fântâna Bălţiteştilor. Incă un pripor şi 
o cruce ne îndrumează spre dânsa. Un butuc răsturnat serveşte 
de scaun şi loc de odihnă. 

Plecăm înainte şi coborîm lăsând în dreapta fundul Chitelor, 
spre fântâna omului, necurăţită și bătută de razele soarelui. De 
aici în poiana Jidanului, cu brazi mari de un verde închis, cu 
patru boi mari, curaţi ca laptele păscând iarba cu lăcomie. Ploaia 
caută să ne sperie, dar trece repede. 

De la fântâna Omului se vedeă iar Ceahlăul neclintit, Pana- 
ghia, vârful Toacei şi Troaca lui Prună, cum se lăsă de-vale; 
acum am trecut de culmea Rea plină de noroiu şi am ajuns în 
poiana Doamnei, de unde se naşte fundul pârâului Audia şi de 
unde se vede în faţă dealul Hangului și iarăşi culmea înfioră- 
tor de 'naltă a Ceahlăului. 

In poiana Doamnei poposim pe iarbă verde, stăm la masă. Vul- 
tani cu aripile întinse plutesc în depărtare lunecând deasupra 
Bobotenilor, aplecându-şi capetele şi pe o parte şi pe alta după 
pradă. leşim în gura Audiei, pe la spatele grădinilor. 

Pe va'ea pârâului din Hangu, caii duc scândurile ferestrău- 
lui din Boboteni în căruţe, prin prunduri şi rupturi de maluri, 
căci nimeni nu se îngrijeşte să canalizeze pârâul ori să-i regu- 
leze cât de puţin cursul. Fluturii, i-au omorît copiii jucându-se 
prin glodul cărărei. Pe Ceahlău s'au rupt norii şi i-au cuprins 
creştetul cu o pânză deasă de ploaie. 

In urmă, pe Dealul Doamnei plouă cu găleata şi numai noi 
stăm cu pelerinile uscate strânse și aruncate pe umere. 

La Primăria Hangului un român frumos şi bălaiu la chip ne 
fac: cunoscut o notă telefonică din Piatra. E comisiunea pen- 
tru particulari. Numele sucite în tot felul, povestea vorbei: „sur- 
dul n'aude, dar potriveşte“, ne face să râdem. Mai facem o sfor- 
tare până în Răpciuni, unde vom sta la masă ca oamenii. Pe 
drum ne ies înainte o stână de purcei şi plănuim numai de cât. 
să realizăm visul dela urcuşul Horaiţei. Sosim la „Cooperativa. 
română“, 

Domnul Primar al Comunei Hangu, care s'a arătat foarte bine: 
voitor, graţie instrucţiunilor ce primise de la dl Prefect N. N. 
A'bu, ne-a îndrumat spre un creştin de la care, am cumpărat 
doi godani ce-ţi luau auzul ţipând. 

Cu o deosebită ceremonie au fost sacrificați pe lemnarul din 
ograda Cooperativei şi daţi la bucătărie, ca să fie gata până la 
plecare. S'au tocmit oameni pentru ca să aducă merindele la 
Durău, la schit şi a doua zi să meargă cu noi la deal. Pe valea 
Bistriţei, pe apă, se vedeau plutele venind de-vale, în vreme ce 
Costică, camaradul nostru, trăgea cu puşca în ciorile de pe ma- 
lul apei. Două vagonete şi maşina ne-a dus fluerând la deal, 
în cântece şi râsete. 

La un cot răsare Ceahlăul, ale cărui conglomerate lucesc, parc'ar 
fi muruite cu var. Panaghia întunecată stă pe gânduri şi 
răceala de la poalele dealului cuprinde valea. Pescăruşii se duc 
la pârâu la deal sburând săltător de-asupra apelor și de peste 
pădurile învecinate vin ciori şi corbi negri şi sbor repede spe- 
riaţi de norii ce se ivesc de după coama Ceahlăului.— 


Schitul Durău. 
Pufăind greu, maşina a poposit pe marginea pârâului. Am 

coborit şi, urcând dâmbul, am ajuns pe coastă pe drumul Schi- 
tului cu maluri înverzite şi pline de muşchi, cu brazi ridicându- 
se şi înnegrind calea. 

Unghia mistreţului se vede înfiptă întrun ponor în stânga, 
cu direcţia spre Ceahlău. Părem obosiţi şi în lungul celor doi 
chilometri ce-i mai facem înserează de-a binelea. La poarta 
Schitului se aude un sgomot de ape duruină în cursul lor afară 
din canalele de lemn în care le au adunat călugării pentru tre- 
buinţele lor. 

Ne ies înainte feţe cinstite: Părintele Filaret Vasilevici, pă 
rintele Ghenadie, locţiitor al superiorului, Părintele Teofan, din 
schitul Tărcăului, părintele Nicanor cu ochi negri aprinşi sub 
sprâncene, ce se îmlădie orice ce dorinţă ca un paiu de grâu la 
boarea vântului, când îi spui la ureche: „nu ţi-a fi de geaba“ 
Şi el rosteşte cucernic: „Datoria, unul pentru altul, fiule!“. 

Şi aşa, când stai seara în schitul Durăului cu lumânarea a- 
prinsă în chilie, nu te prinde uritul, căci apa sună necontenit 
în uluce amestecându-se cu sgomotul isvoarelor care veşnic curg 
din munte. Glasul şi paşii călugărilor nu mai contenesc în cer- 
dacuri şi părintele Filaret Vasilevici, aprinzând şi stingând mereu 
lumânările prin fănare, toacă în cadență ca un ceasornic, și sună 
bocăncii largi pe duşimele. După utrină, toţi adorm; mănăsti- 
rea intră în nemișcare ; doar vântul de bate scândura de toacă 
în clopotniţă, şi apele cântă în canaluri cântul nevinovat de 
rugă al codrilor sălbătăciţi. 

Dimineaţa până ’n zori, se pornesc iar cacenţele paşilor ca a 
cailor în grajd şi stigătele fraţilor către ucenicii rei mai mici: 
„scoală şi te du cu vitele, că e soarele sus, de să dormi pe ceea 
lume şi tot te trezeşti.“ Un frate de la Arhondaric îmbrăcat 
intrun suman cafeniu, cu o pălărie de paiu în cap, cu mustăţile, 
țepoase şi speriate de dinţii rari şi laţi, vorbeşte peltic, aleargă 
după trebi în toate părţile şi în ochii lui mari şi bulbucaţi e 


amestecată frica cu dobitocia împreună. 
N. Stupeanu 


IO 


— Apa, după ce se turbură, trebue să se limpe- 
zească. 


(Zanne, Prov.) 

PE CE CĂI SĂ NE :NDRUMĂM FEGIGRII 


O poveste și înţelepciunea el. 
—A 7-a Scrisoare a lul Mitu Vechente câtre fiul sâu.— 


„Şi dacă ne mai întrebi cu ce ne îndeletnicim, apoi să ştii» 
tătuţule, că muncim toată ziulica. De alt-fel pentru noi ceştia 
de-aicea, mai bătrâni, e lucru vechiu, dar pentru voi copiii nu-i 
un lucru aşa nou şi uşor, căci nu ştiţi cum se munceşte cu spor 
şi cu tragere de inimi. lar tu, nici că ai să ştii ce e munca 
câmpului cu sudoarea frunţii, tu o să ai alt meşteşug, altă în- 
deletnicire. 

Că să ştii, Bucure, aşa e legea Domnului, ca un copil să fie 
în totdeauna, dacă munceşte, mai sus ca taică-su, să stea mai 
bine, că lumea e făcută să înainteze, iar nu să stea pe loc. 

Un cântec vechiu de al nostru iată cum grăeşte: 


«Tatăl meu fost-a plugar 
Eu m'oiu face militar» 


Şi e lung cântecul ăsta, şi spune cum s'ar face popă şi dascăl 
şi toate cele; că aşa a orânduit Domnul, ca lumea să meargă 
tot inainte. 

Tu, Bucure, ai să ajungi om cu meserie. Dacă vrei; rămâi cu 
rostul tău la oraș şi muncește acolo; denu, vii în sat, fie la 
noi, fie în împrejurimi, şi acilea ai să fii căutat de toţii gos- 
podarii şi o să ai de lucru. lacă, tot gândindu-mă la meşteşu - 
garul tatei, mi-am adus aminte de o povestepe care mi-o spu- 
neă bunicul meu când eram deo şchioapă. Intriacea vreme 
mie mi se păreă că cerul se făceă tot una cu pământul din- 
colo de dealul Ursului; dar mai târziu, când m'am urcat pe 
vârful lui, am văzut că nu-i aşă gi mi-am ziş atunci am prins 
că trebue să se unească dincole de dealul Pisălogului. Până când 
scaun la cap şiam aflat din cărţi scrise în slove mărunte- 
mărunte, cum stă cu cerul şi cu pământul, lucruri ce tu le ştii 
mai bine ca mine, care am îmbătrânit şi am cam uitat multe 
din cele înţelepciuni. 

Dar, să viu la povestirea mea, ba nu, a bunicului, fie-i ţărâna 
uşoară. Da şi el îmi spunea că o ştie de la un moş al lui, de 
care abiă își mai aducea aminte. 


www.dacoromanica.ro 


ALBINA 1209 


«Se zice, că fost-a po vremea lui Mihaiu Voevodul, care stăpâniă 
odată şi ţara Moldovei şi a Transilvaniei, şi era cel mai viteaz 
domn de sub soare, un mare boer în ţinutul Românului şi pe 
care-l chemă llie Sfinţitul, dar îi mai zicea norodul şi boerul 
Costin, după numele lui tătână-su. 

Pe vremile celea greutăţile pe ţară erau mai mari şi toate 
relele le încercau ca nişte câini numai bioţii noştri ţărani. 

He-hei, câtă schimbare, între zilele dintr'acea vreme şi între 
cele de azi..... ! 

Intr'un ŝat, din susul Trotuşului, trăia bunicul bunicului meu 
la casa părinţilor lui, oameni gospodari si vrednici lucru mare. 
El eră încă copil şi mai că nu înţelegea din multe-multe vorbe 
pe care le spuneă tată-său, că le-ar fi auzit dela un bătrân al 
lui, când şedeă oamenii liniștiți în prispa casei. Ii rămâneau în 
cap numai că: e vorba de o spadă a lui Simion Movilă care 
ştia el că e Vodă al Moldovei, cu Mihai împăratul şi că au tre- 
cut soldaţii lui Movilă punându-și cuşmele lor mari în vârful 
puştilor în rândurile oastei lui Mihaiu strigând: «trăiască împă- 
ratul!». Dar mintea lui de copil, nu prea înţelegea mai nimic, însă 
îi părea bine că au pe Mihaiu acuma mai mare, cu toate că cu 
Movilă nu'avusese nici în clin nici în mânecă, dar par'că şopteau 
oamenii între ei, că ar fi aşa şi-aşa ..... şi că face fără de legt 
şi, mă rog, se zice încă multe-multe..... 

«Mihaiu poate o aveă suflet mai bun» îşi zicea moşul-moşului 
meu și vorba lui eră ca a unui om înţecept. 

Ei da să venim la boerul nostru Ilie Costin ori Sfinţitul, cum 
vrei să-i zici. El pe vremuri, înaintea lui Movilă a fost mare vor- 
nic şi a stat şi sub el o leacă, dar sa lepădat de dânsul ca de 
necuratul când a văzut ce hain e şi ce gânduri paşte în suflet. 
Şi uite cum s'au întâmplat lucrurile: Boerul Ilie aveă o fată pe 
care o chemă Tincuţa, şi era Bucure, o minune căzută din cer. 
El eră în legături prietenoase cu casa lui Vodă Movilă. Acuma 
să vezi: Movilă, avea un nepot, ce-şi făceă şcoala în țara Leşea- 
scă şi cu care era gata-gata să facă nunta cu Tincuţa a lui Ilie 
Sfinţitul, 

Da nu ştiu cum să face că boerul află că Movilă, vrea ca nepo- 
tul lui să ia pe fată numai pentru avere, să o pună ei la cale 
cum ştiu şi la urma-urmei să o lase de nevastă şi să fugă poate 
chiar în ţara nemţească. 


Cum a aflat boerul de asta, a rupt-o cu Movilă de 'ndată şi 
a trecut la Mihaiu. 

Dânsul era tare mâhnit; şi mai ales când vedea pe Tincuţa 
plângând, îi veniă să-şi ia lumea în cap de atâta amărăciune. 

Şi legătura între boer şi Mihai eră dintre cele mai bune, că 
amândoi aveau inima curată şi gânduri bune şi cinstite. 

Da iată că zilele treceau, fata se ofiliă zi cu zi, iar boorul 
îmbătrâniă amarnic. 

Şi odată când se aflau dânșii la un oaspăţ, Vodă prinșe a grăi 
despre măritișul Tincuţei. Şi au vorbit mult, dar ginerii spuşi 
nu prea-i erau boerului pe plac, dar nici lui Mihaiu. Ba, că unul 
e aşa, că altul e altminterea, mă rog aveau cusururi şi Vodă 
îi ştiă cât le poate pielea. Atunci pe la sfârşitul oaspățului Mihaiu 
Vodă îi grăi în şoaptă: 

«Ascultă, boerule, tot ne uităm la oamenii de sus, la ciocoi, 
dintre care unii nici că-s din neamul Românesc,..... şi nu ne 
gândim la poporul nostru, acolo flăcăii sunt buni, au suflete cu- 
rate, îs gospodari şi inţelepţi la minte. 

Costin n'a stat mult în cumpănă că şi el se trăgeă tot din cei 
oameni cum se cade de la ţară; și-apoi când şiau spus cuvân- 
tul şi Stanca femeia lui Vodă și Irina femeia lui, s'au hotărît, 

Lucrul n'a fost tocmai aşa greu, a primit şi Tincuţa şi a zis 
că ar lua pe un muntean așă şi-aşă..... şi care să ştie o me- 
serie. i 

Şi s'a dat sfoară prin țară, și au venit la curtea domnească 
mulţi-mulţi flăcăi, care mai de care mai frumos, mai mândru şi 
mai voinic. 

Norba s'a făcut. Dânsa a ales pe unul Miron, ce erea tare mân- 
dru, înalt, clipeș, tocmai bine i se potriveă o vorbă veche: «cu 
şapte vieţi în suflet.». 

Apoi el era de meserie: vopsitor; da ştii, nu cum e Surdu la 
noi în sat, că umblă numai după cârpeli, ci mai cu multă carte, 
îi zice lumea: zugrav. In satul lui, Miron, era cel mai gospodar 
şi al mai de omenire. 

Şi a fost, a fost o nuntă domnească şi mai multe nu. Vodă 
Mihaiu şi cu Stanca femeia lui au ospătat la masă şi mai erau 
adunate acolo tvate feţele boereşti din trei ţări, împărații pe 
care le stăpâneă Vodă. Și-au cinstit cu toții şi se veseleau tare 
mult, mă rog ca la nuntă. 

Au trăit ei mult timp în linişte, în voe bună, şi norocul ne- 
dându-le ocol nici odată..... > 

lar bunicul-bunicului meu sfârşiă povestea prinzând a zice: 

-Şi la nunta asta am fost și eu, am mâncat bine, am ciocnit 
des cu mireasa și cu Vodă. Da să vezi, eu nu şedeam pe scaun 
la masă, ci mă dedeam tot pe delături, că eu nu fusesem chemat, 
ci m'am dus aşa într'o doară..... > 


Apoi, tătuțule, dacă ţiam scris povestea, asta, e numai că gân- 
dindu-mă laAnorocul meseriașilor, mi-a trăznit prin minte ca 
un fulger şi am vrut s'o știi şi tu. Bunicul meu era om bun să- 
acul şi ştia atâtea basme că viaţa toată nu le ar fi dat de sfârşit. 

Nu că poveștea lui Ilie Sfinţitul Costin, ţi-o dat prin gând că 
sar mai putea întâmpla, nu, dar un noroc tot o să ai, că ești 
stăpân pe tine cu meşteșugul tău. 

Că ce meşteșug ţi-ei alege, de asta om mai vorbi noi în vacanţa 
de vară, că e mare de două luni, şi om pune toate celea la 
cale. Şi ai să-mi ajuţi apoi şi mie, ca un fecior bun, ba la sece- 
rat, la treerat, la un gospodar mereu e de lucru. O fi şi vreme 
ca să citeşti cărţile ce ţi-o da Domnişoara Elena, profesoara 
din comuna Ruginoasa. 

Uite acum sfârşitul anului bate la uşe, se închide ca şi o zi 
de toamnă; iar băiatul care a fost sârguitor îşi ia răsplata mun- 
cii lui. Bucuria părinţilor e mare când aud că feciorii lor în- 
vaţă bine. Eu am fost tare mulțămit şi m'am bucurat foarte, 
când am primit un bilete de la mai marele tău de la şcoală, unde 
stau scrise notele căpătate de tine până în April, și că eşti al 
doilea din clasa ta. Par'că am mai întinerit cu vre-o câţiva 
ani, la o asemenea veste, ian când i-am citit maică-ti cartea, a 
prins săraca să plângă de bucurie şi grăia printre lacrămi: «Bu- 
curaș al maicăi, Bucuraş al nostru.» 

Tu nici gândești ce simt părinţii la asemenea știri ce-s pline 
de noroc. Ai să vezi și tu, hei..... mai târziu, şi o să ți aduci 
aminte de vremile copilăriei tale, de satul tău, de taica şi maica 
ta, cu drag şi cu sfințenie. 

Acum putem fi siguri că ai să intri în şcoala de meserii, că 
eu i-am scris o carte șefului tău, sau cum îi zici tu «director», 
i-am spus ce gânduri păştem în suflet şi că dânsul ce sfat îmi 
dă. El mi-a răspuns că: «azi cu o meserie cinstită şi cu o muncă 
Cu gânduri bune ajungi om de bine. Că oameni d'ei cu carte 
sunt o puzderie, numai are ce face statul cu ei, cu meseria 
păşești tot înainte..... » Și mi-a mai scris că e ordin de la cei 
mai mari, ca băeţii întâi din clasă până la al patrulea, intră 

fără plată în şcoală şi nici o ascultare, când vii acolo ca să intri. 
Gândui tău, acuma fle numai la învăţătură şi să sfârșești anul 
tot cu bine, ca să fie mulţumiţi dascălii de tine. 

Şi să vezi, taicule, cum tot satul mă între de tine: «Că ce 
face, neică, Bucura». Şi căhd vine?». Că-l dorim să ne mai spue 
toate celea de prin oraş». S'o fi făcut mare, noică Mitule.» 

Iacă de-alde-astea. a 

Eu le spun, cu inima râzând de bucurie, când ai să vii, şi lor 

= le pare tare bine. 

«Da ia gândeșşte-te tu Bucure, dacă oarfenilor, care ne sunt 
ca-sfrăinii, că doar nu ne înrudim cu ei, le pare aşa de bine şi 
auia te aşteaptă, dar mie şi maică-ti ?... 

Tare mult te mai dorim..... | 

Şi să vii cu sănătate. 


D. lonescu-Morel. 
00 9 


CGPACUL CARE DĂ PÂINE. 


(Artocarpus). 


aquierii sau Artocarpii sunt pomi din aceeaşi 
familie cu Smochinul. Frunzele lor sunt la unii 
~ întregi, la alţii spintecate, iar florile foarte mici 


murelor. Un artocarp cu foile spintecate are 
roade aşa de grele încât un om abiă e în 
stare a ridică una. O roadă de acestea seal- 
cătuește din o mulţime de flori, cum e de pildă duda. De 
altfel, Dudul e şi el cam rudă cu Artocarpul. Când te uiţi 
a roadă, o vezi cu mulţime de gurgue ascuţite şi cu feţi- 
şoare multe, parcă ar fi diamante. Înainte de-a le mâncă, 
se coc pe cărbuni, sâmburii au gust de castană. 

Un Artocarp din India are fructe lungi de 18 degete şi 
late 15. Unii călători le laudă că ar fi mirosind foarte bine 
şi că ar fi plăcute la gust. Alţii spun că n'au fost în stare 
să ia o bucăţică în gură. Alt Artocarp, tot din India, are 
trunchiu așa de'nnalt și de gras, încât fac din el luntri, lungi 
de 26 m. şi late de trei, cu cari plutesc şi pe mare, făcând 
călătorii depărtate. 

In Oceania este unul înalt de 13 m. şi gros cât omul. Ra- 
murile îi sunt aşa de dese şi de răsfirâte. în cât umbrese 
o întindere de 5 m. din jur împrejurul rădăcinei. Lemnul 
lui e gălbuiu, moale şi uşor. Foile mari, spintecate; au câte 
şapte sau nouă despărţituri. Pe fiecare ramură se află şi 
flori bărbătești, (cari dau pulberea zisă polen) şi femeeşti, 
(cari au oușoare) cari se prefac în fructe. 

Fructul (din mai multe flori lipite) e mare cât amândoi 
pumnii puși la un loc şi sgrunturos pe din afară. Sgrunturii 
au forme regulate: hexagoane (figuri cu şase laturi) sau 
pentagoane (cu cinci) despărțite prin triunghiuri. Fiecare fi- 
gură respunde la o floare. Supt pielea apoasă, se află un 
miez. Acesta, la vre-o lună înainte de coacere, e alb. făinos 
şi niţel cu viţe; după ce se coace, e gălbuiu, zemos sau ca 
o piitie. In insula Otahiti sunt foarte mulţi pomi de aceștia 
şi au fructe fără sâmburi. In alte insule are sâmburi (din 
fie care floare unul), mari cât castanele. Pomii din Otahiti 
sunt foarte de multă vreme îngrijiţi, de aceea nu au seminţe 
şi se vor fi înmulţind numai prin răsădire de crengi. Arto- 
carpii selbateci sau cei mai puţin căutaţi au sâmburi. 


Pomul de pâine în Tahiti. 
(Artocarpul). 


Dăm aci o fotografie. Unul din cei doi pomi e Artocarp: 
E cel lângă care stau doi oameni. Se poate vedea cât de 
înalţi sunt pomii. La vârful ramurilor vedem bine câte un 
fruct. 

Timp de opt luni dă mereu roade. Locuitorii din Otahiti 
se folosesc de aceste roade ca noi de pâine. Deosebire că 
n'au nevoe să are, să semene, să secere, să treere, să ma- 
cine, să frământe, ci numai să ia fructul şi să-l coacă. lau 

fructele, când miezul din ele e făinos și alb-—-cunosc de pe cu- 
loarea coajei,—le taie felii groase şi le coc pe cărbuni. Se 
pot da şi întregi într'un cuptor înfierbântat, cum facem 
noi cu pâinea. Se lasă până începe a se arde coajea. După 
ce le scot, rad partea arsă. Inlăuntrul, miezul e alb şi la 
gust ca pâinea de grâu, bătând cevă în gustul anghinarelor. 

Pentru cele patru luni, când nu mai sunt astfel de fructe 
locuitorii fac, din vreme, un fel de aluat dospit, care se păs- 
trează lesne şi pe care îl coc, când vor să-l mănânce. 

Căpitanul Bligh (1787) a căutat să ducă Artocarpi în co- 
loniile engleze din ţerile calde. A luat peste o mie de pomi- 
şori, răsădiţi în oale şi i-a aşezat în corabie. Dar marinarii 
s'au răsculat şi-au lăsat pe căpitan c'o lunire, cu ceva me- 
rinde şi instrumente, în mijlocul Oceanului. Bligh a scăpat 
căci a ajuns la insula Tomor. Peste doi ani, alte vase au 
adus 200 de pomi în colonii. Dar robilor nu le-a plăcut 
pâinea de Artocarp. De altfel nici de cea de grâu nu fac 
haz, le plac mai bine bananele. Dar Englezii din colonii se 
folosesc de aceşti pomi. 

Tahitienii cred că într'o vreme de foamete, un bătrân a 
poruncit copiilor să-l îngroape de viu, în munte. A doua zi 
au găsit în locul lui un Artocarp. 

Dr. Lux. 


De pe Domeniile Coroanei. 


In zilele de 15, 16, 17 şi 18 Iunie a. c, d-l Ion Kalinderu, 
a inspectat Domeniul Coroanei Sadova din jud. Dolj. 

Cu această ocaziune, deşi în vacanţă, a vizitat toate şcoa. 
lele, bisericile, primăriile, banca populară «V. Alexandri» şi 
cooperativa de consum «Sadoveana», instituţie înfiinţată a- 
nul acesta. Pretutindeni a rămas mulţumit de felul cum sunt 
conduse şi de curăţenia localurilor, oferind învăţătorilor câte 
o gratilicaţie,. 

A fost deasemenea plăcut impresionat, văzând curţile bi- 
sericilor, plantate cu pomi roditori altoiţi din pepiniera Do 
meniului și cari fiind bine îngrijiţi în viitor, vor aduce un 
venit frumos bisericilor. La şcoala «Damian», înființându-se al 
II-lea post de învăţător, a luat măsuri ca locuinţa învăţă- 
torului să se transforme în a 2-a sală de studii, iar vechea 
primărie desființată să se amenajeze pentru noua locuinţă 
a învățătorului diriginte. Pentru biserica Lişteava, unde s'a 

reparat din nou exteriorul şi s'a văpsit acoperişul, a co- 
mandat un rând de odăjdii noi. A vizitat și vechea primărie 
a satului Pisc, care acum s'a transformat în infirmerie. La 
şcoala Sadova a dispus să se facă micile reparaţii la a 
partamentele distruse de incendiu, astă iarnă, La banca po- 
pulară «V. Alexandri» a luat cunoștință de situaţia ei, care 
lucrează cu 600 membri şi un capital vărsat de 80.000 lei. 

In urmă a vizitat și localul societăţii cooperative «Sa- 
doveana», înființată din nou cu 73 membri şi un capital de 
23.000 lei, din cari pe jumătate vărsaţi. Aci, recomandă con- 
ducătorilor multă prudenţă şi chibzuinţă, fiind vorba de 
afaceri comerciale. 

Aceste două instituţii, bancă și cooperativă, care se con- 
pletează una pe alta, fiind conduse bine, sunt de mare fo- 
los populaţiunei rurale. Ele sunt chemate să desvolte spi- 
ritul de economie în mintea ţăranilor. 

Doreşte isbândă şiprogres în toate întreprinderile econo- 
mice şi culturale înjghebate, până azi, pe domeniu. 


Intre 24 — 28 Iulie a. c, d-l Ion Kalinderu a fost la Domeniile 
Borca și SAG aie din jud. Suceava. 

Pe lângă lucrările domeniilor, d-sa a vizitat şi bisericile și 
şcoalele, luând măsuri să se facă la unele diferite îmbunătăţiri 
cu cheltueala Ad-ţiei Domeniului Coroanei. 

In ziua de 26 Iulie, fiind duminică, a ascultat serviciul divin 
în biserica din Borca, care eră plină de credincioși. După slujbă 
s'a fotografiat cu elevii şi elevele școalei și s'a întreţinut cu să- 
tenii, arătându-le foloasele muncei chibzuite și îndemnându-i a 
nu mai ţine sărbătorile păgâneşti. 

A fost și la banca populară «Bistriţa», al cărei preşedinte de 
onoare este. Aci d-l Casier a făcut darea de seamă despre starea 
băncii şi progresul ei și a mulţumit d-lui Kalinderu pentru in- 
teresul ce-i poartă și sprijinul ce dă cu orce prilej. D-l Kalinderu, 
răspunzând, a zis că cea mai mare mulţumire ce simte, este când 
vede rezultate frumoase. E drept că acestea nu se pot obține 
decât cu încetul, dar nu e mai puţin adevărat că dobândirea 
lor atârnă în primul rând de consiliul de Ad-ţie. Cu cât mem- 
brii acestuia se vor strădui mai mult şi vor pune tot devota- 
mentul şi conștiința în conducerea afacerilor cu atât roadele vor 
fi mai numeroase și mai îmbucurătoare. Ad-ţia Domeniului Co- 
roanei cea dintâiu care a înfiinţat băncile populare, și anume 
sub numirea de societăţii economice-culturale. Fiindcă indrepta: 
rea stării țăranilor nu se poate face cu temeiu numai pe calea 
materială, băncile de pe Domeniile Coroanei întrebuinţează o 
pese din venit în scopuri culturale, iar comitetul se sileşte la 
uminarea locuitorilor după împrejurare și posibilitate. Din con- 
siliul de Ad-ţie al băncilor fac parte şi agenţii Domeniilor Co- 
roanei, cari colaborând la înfiinţarea lor, sunt datori să observe 
pe de o parte ca totul să se petreacă în regulă; iar pe de alta 
să unească activitatea lor la acea a celorlalţi membrii, nu numai 
pentru conducerea băncii ci și pentru crearea de noi tovărășii 
folositoare. 

Sfârşind, d-l Kalinderu mulţumeşte la rândul său Consiliului 
de Ad-ţie al băncii, pentru silința ce-și dă și roagă pe toţi a 
at d nu mai fie nici un sătean, care să nu fie membru al 

ăncii. 

Ta celelalte zile d-l Kalinderu s'a interesat de starea comunei 
şi a ascultat păsurile la numeroși locuitori pe care i-a ajutat cu 
fapta şi cu vorba. 


In zilele de 6—9 Iulie a. c., d-l Ion Kalinderu a fost la do- 
meniul Dobrovăț din judeţul Vaslui. 

Ca totdeauna, d-sa a vizitat bisericile, școlile, societăţile eco- 
nomice cum și primăria, ioteresându-se de starea lor. A obser- 
vat și reparaţiunile ce li se face anul acesta cu cheltuelile Ad- 
ministraţiei Domeniului Coroanei și a hotărît înfiinţarea unei 
stupării la școala din Slobozia. Deosebit a dăruit lemnul tre- 
buincios unei dependințe la casa parohială din Dumasca, a con- 
tribuit cu 50 lei pentru a se cumpără îmbrăcăminte elevilor 
dela școala elementară din Dobrovăț, a împărţit cărticele și 
tablouri elevilor dela celelalte şcoli și a dat ca de obiceiu gra- 
tificaţii învăţătorilor. 

In Dobrovăț a vizitat pe lângă casa donată de Ad-ţia' Dome- 
niului Coroanei pentru locuinţa medicului de plasă, dispensarul 
și baia populară ce se construesc. Aci a contribuit cu frumoasa 
sumă de 5.000 la pentru aducerea apei şi instalaţia băilor. 

In toate aceste vizite d-l Kalinderu s'a întreţinut cu fruntașii 
și cu sătenii, cărora le-a dat diferite poveţe. Mai mult a stăruit 
asupra însemnătăţii şcoalei, a credinței și spiritului de unire, 
căruia se datorează banca și magazinul de consum, a căror fo- 
loase sunt de mare preţ. A rugat de asemenea pe cucernicii 
preoţi, pe d-nii învăţători şi autoritatea comunală să nu slăbească 
un moment munca ce au început pentru ridicarea populaţiunei, 
promiţându-le tot ajutorul moral i material. Aceasta e o sfântă 
datorie pentru toţi și trebue împlinită cu multă râvnă pentru 
a bine merită ca oameni și ca patrioţi. 

La plecare d-l Kalinderu a fost salutat de inteligenţa şi de 
numeroși locuitori care au ţinut a mulțumi încă odată pentru 
multele bine faceri de care se învrednicesc din partea M. S. 
Regelui. 


A SIE 


INȘTIINŢARE. 


În cursul lunilor de vacanţă, revista noastră va eşi, ca în 
toți anii, în numere duple, în modul următor: 
No. 47 (dela 23 August) și 48 (dela 30 August) vor eşì 
împreună la 30 August 1909; 
Cu No. 49 (dela 6 Septemwrie) revista va reîncepe să 
apară săptămânal. 
Administrația, 

ARNĂUŢII 


poc 


ntre muite datini şi petreceri, ce se fac de către 

tineret în seara lui Sf. Vasile ca: pluguşorul, 
capra, vasilea şi sorcova, în partea Neamţului 
şi cu deosebire în Vânători, sat sub ruinele 
cetăţii lui Ştefan cel Mare, mai este jocul aşă 
zis: Arnăuţii. 

In acest joc există un sâmbure de adevăr 
petrecut în noianul vremurilor trecute, la cur- 
tilo domneşti, când oastea de lefegii nefiind 
plătită la termen, cutezau aceşti străini de 
neam, Să ridice armele contra domnului, lucru 
petrecut la curtea lui Matei Basarab. 

Ceata de flăcăi 10 — 12, este organizată şi 
deghizată astfel : 

Impăratul şi câţivă generali, toţi îmbrăcaţi în galoane, epo- 
leţi şi fireturi, haine şi găteli ofițereşti, găsite prin hala vechi- 
turilor, ori aduse de foste ordonanțe, pe timpul oştirei. 

Arnăuţii, 5—6 la număr cu cămăşi scurte, crohmolite şi 
creţe, ciorapi roşii şi opinci cu zurgalăi pentru tactul jocului ; 
sunt încinşi cu brâu roșu, la gât şi pe umere diferite zgărzi 
cu mărgele şi batiste cu flori. In cap, au fesuri fără de ciucur, 
iar în mână fiecare buzdugan. 

Dânşii au jocul lor anumit, după comanda unuia din ei, joc 
caracteristic popoarelor orientale, cu mişcări foarte iuți, repezi 
și sucite. 

După joc, s'aude un şuer de comandă, când toţi fac front 
înaintea împăratului, înconjurat de suită. 

Buzduganele sunt ridicate în aer, amenințător iar căpetenia 
lor, începe obraznic, vârându-se în sufletul împăratului : 


„O tu tânăr împărat, 

Ce te uiţi aşă înforţat? 

Că la tine de oiu veni, 

Pept amar îţi voiu zdrobi, 

Şi în pământ că te-oi vâri. 
Şi de acum trebue ca să zaci, 
Praf, cenuşe să te faci. 


Impăratul se uită cu dispreț la ei și răspunde: 


O tu arnăut turbat, iute şi înfocat 

Ce îndrăznești la un tânăr împărat? 

Pre cât mă vezi cu atâta oaste pe lângă mine, 
Ai crede să mă dau supus unui păgân ca tine? 
Rotrage-to păgâne, că înfig sabia în tine. 

impăratul cu suita, iau o atitudine hotărită şi pun mâna pe 
mânerul săbiilor, apoi s'adresează unui general: 


Generale de brigadă, ordin dau acum în grabă, 
Oşti de casă să-mi aduci, pe păgâni să mi-i usuci. 


Arnăutul: „Nu voesc înălțate împărate a mă retrage, 
Ci din contră a mai înaintă, 
Şi cu oastea măriei tale, a mă luptă, 


impăratul uitându-se cu încredere la sabia sa: 


O! sabie, săbioară, scumpa mea surioară, 
Adu-ţi aminte din alte războae, 

Cum vărsai sângele şiroaie. 

lar acum de vrei să mă iubeşti, 

Afară din teacă să-mi eşi, 

Și pe acești păgâni, să mi-i topeșşti. 


Toţi: împărații şi generalii se reped un pas cu săbiile scoase, 
gata să le vâre în peptul arnăuţilor. 


Arnăuţii se retrag un pas şi cad în genuchi. 


Iartă-ne, înălțate împărate, 
Că ce am făcut, nu vom mai face, 
Şi canunul ni-l vom trage. 
Impăratul amenințător: 
Prin ce? 
Arnăuţii toţi: Prin joc. 


Fluerul începe, toba bate și arnăuţii joacă; se învârtesc şi 
se sucesc, toţi la fel şi în tat; urmează apoi polca jucată pe- 
rechi, perechi. 

Lumea se uită şi ea cu incredere la feciori, râde şi admiră 
curajul împăratului și a statului său major, compus din 3 — 4 
ghinărari, toți unu și unu hotăriţi şi cu nestrămutată credinţă 


în stăpânul lor. 
Gh, Popescu. 


Vânători. 


—. TL 


— Cu ce măsură măsuri, măsura-ţi-se-va. 
(Miron Costin) 

In cursul săptămânilor trecute, multe şi variate întâmplăr? 
s'au petrecut şi în tară şi în ţările celelalte. 

La noi, ca de obiceiu în lunile de vară, nu s'au petrecut fapte de 
vreo mare însemnătate, Câtevă ştiri rele: un foc mare în Bucu- 
rești la fabrica de ape gazoase (fabricele unite),—o groaznică epide- 
mie de febră tifoidă la Iaşi care a făcut multe victime,—moartea 
câtorvă oameni de seamă, între care vom pomeni pe ziaristul 
Gr. Ventura şi pe Gheorghe Assan. Preşedinte al Camerei de 
Comerţ; din Bucureşti, deputat al Capitalei, conducător al câ- 
torvă din cele mai de frunte societăţi de binefacere, Assan a 
murit în vârstă de 45 de ani, în floarea vrâstei. S'a stins în 
străinătate, în urma unei operaţiuni. I s'a făcut o înmormântare 
strălucită şi toată lumea la plâns. 


Dacă la noi lucrvrile au fost mai liniştite, avem de însemnat 
greutăţile prin cari trec fraţii noştrii de peste munţi. Ministrul 
de instuucţie vrea să silească pe elevii români să înveţe chiar 
și cursul de religie în limba ungurească, Se deschide acum o 
nouă perioadă de luptă grea. Avem credinţa că Dumnezeu le 


va ajută ! 
Dai 
Din ţările streine au venit ştiri îngrijitoare. Spaniolii văzând 
că Marocanii au atacat un aşezământ allor din Maroc, a pornit: 
răsboiu contra triburilor dușmane, dar au avut pierderi mari 
şi au trebuit să trimeată trupe multe. Aceasta însă a dat naş- 
tere la turburări mari în unele părţi, mai ales în orașul Bar- 


celona. 
uz 


In Franţa, s'a schimbat ministerul. In locul lui Clémenceau, 
care a demisionat, a fost însărcinat cu formarea ministrului 
Aristide Briand, fost ministru de justiţie în cabinetul cel căzut. 
Ministrul de externe a rămas însă acelaș. 


N 


In orient situaţia e turburată acum de chestia Cretei. Această 
insulă, în care locuesc şi Greci, a fost de câţivă ani guvernată. 

de un guvernator numit de marile puteri. Patru din acestea 
aveau şi trupe cari staționau.în insulă. Trupele sau retras, 
atunci Grecii din insulă—aţâtaţi de cei din patria mumă—vor 
să se proclame uniţi cu aceştia. Turcii însă nu vor să admită a- 
ceasta. S'a vorbit și de un răsboiu între Turci şi Greci. Dare 
aproape sigur că lucrul nu se va întâmplă și insula va rămâne 
tot sub suzeranitatea Turciei. 
tb 

In vremea aceasta, ţarul Rusiei a părăsit ţara şi, pe un vas 
din cele mai sigure, însoţit de vase multe de răsboiu, a vizitat 
pe împăratul Germaniei, pe regele Angliei, pe regele Suediei 
Și pe Preşedintele Republicei franceze. In întrunirile acestea 
s'a pus la cale soarta lumii!.. Să fim însă liniștiți, căci din 
toate părţile nu se vorbește decât de pace, 


Zap Ss 
— 


Ca o frumoasă serbare a păcii au fost serbările din Lipsca 
Universitatea deacolo a împlinit 500 de ani și s'au organizat 
sărbători mari. Au venit; reprezentanţi din ţări străine. Din 
tara noastră însuși A. S. R. Principele Ferdinand, moștenitorul 
Coroanei, a fost de faţă. 

Şi lucrul e vrednic de aşa sărbătoare, căci o asemenea vechime 
a unei şcoli înalte arată o trainică desvoltare culturală. Ce 
adânci, temelii trebue să aibă instrucţia și educaţia în asemenea 
oraşe și tări! 500 de ani! Câte generaţii. de studenţi! Și în 
care parte a lumii nu are foşti elevi această bătrână cetate 
culturală? Pentru noi Lipsca este de două ori însemnată, 
Deoparte, multe veacuri de acolo s'au adus mărfurile cele mai 
prețioase, acolo comercianții noştrii mergeau să se pună în do- 
aproape contact cu lumea civilizată. De alta, acolo au învăţat 
carte o sumă de Români cari astăzi ocupă situaţii însemnate 
în diferite ramuri ale activităţii publice. Să notăm încă un lucru. 
In Lipsca este și un profesor special de limba română, d-l G. 
Weigand, un german care ne cunoaşte bine şi ţara şi limba, 
care în fiecare vară petrece prin satele noastre câtăvă vreme. 
Pe lângă cursul lui este alipit un Seminar, unde se fac lucrări 
speciale şi care publică un anuar. 

“fa 

Dar cea mai însemnată faptă a săptămânilor trecute este o vic- 
torie a ştiinţei celei noi: a aviaţiunei, adică călătoriei prin aer. 
Un francez Blériot a concurat pentru un premiu instituit de un 
Englez pentru acela care va trece Canalul Mânecei cu un ins- 
trument de sburat şi..... a sburat şi a isbutit să treacă viu ne- 
vătămat peste mare—distanţă pe care vapoarele o străbat în 2—3 


ore. 
R. 

Pagina gelumeaţță. 


Beţivescu și poliția. 

Beţivescu este o persoană foarte cum:să-cade, dar 
are un mic cusur: stă toată noaptea la cârciumă, vine 
acasă aproape de revărsatul zorilor, și apoi doarme toată 
ziua... 

Dar el este în totdeauna așă de... turtit încât nu poate 
merge dela cârciumă decât până la cel mai apropiat fe- 
linar sau pom și acolo așteaptă rezemat până vine gar- 
distul de:l ia și-l conduce... ori acasă ori la secție... 


Intro noapte sta rezemat de pom ca de obiceiu și 
aşteptă să vie gardistul.... Degeaba. De-odata aude cea- 
sornicul dela Banca Naţională bătând ora 4. 

— Proasta poliție!.. lată și ora dimineţei și până a- 
cum nu ma adunat de pe stradă. Am să mă plâng 


prefectului. sa Dr __ Stan Păţitul, 
aa OO i 

BONEGE pi i 


Mulţi vorbesc de boicotare, fără să ştie originea şi însemnăta- 
tea adevărată a cuvântului. 

Boycott a fost un arândaș crunt în Irlanda. Liga naţională 
irlandeză l-a «boycotat» în 1879. Imediat înainte de secerat lu- 
crătorimea i-a sistat serviciul, servitorimea l-a părăsit şi nu se 
află nimenea în ţară, care să se fi tocmit la el. Birjarii, hotelie- 
rii, nu-l mai serveau. Trenul nu-i mai transportă produetele. In 
tine, sub scut puternic de armată, i-au sosit muncitori din regi- 
unile depărtate ale ţării, dar pe atunci îi erau stricate cerealele. 
Boycott s'a mutat la America, cercând să scape de urgia aceasta, 
dar boicotarea s'a răspândit și ea atât în Europa, cât și în A- 
merica şi în alte părţi ale globului. 

Americanii recurg la boicott în deosebi când întreprinzătorii 
îşi angajază, în cursul unei greve, muncitori cari nu aparţin 
sindicatului. In cazuri de aceste, prin articole de ziare şi circu- 
lare se interzice de a face cumpărături dela cel boicotat, a mâncă 
sau a beă împreună cu el. 

Evident, că boicotarea e armă puternică în mâna muncitorilor 
americani, ce nu odată o îndreptează împotriva patronilor, fa- 
bricanţilor, întreprinzătorilor, ete. «Când voim să boicotăm pe 
cinevă, — zic ei — Îl lăsăm singur, îl izolăm de semenii, cu cari 
are afaceri». Cu mijlocul acesta voiesc să domolească pe respec- 
tivii, când greva nu are destul efect, 

Boicotarea e deci o pedeapsă morală, ce ne aduce aminte de 
interdictul, excomunicaţia, afurisenia, anatema, catirisirea și alte 
represalii similare bisericești. 


(<Deșteptarea)». 


20 9 pa 


Licitaţiuni. 


— In ziua de 28 August 1909 ora 10 a. m., se va ţine cu oferte 
închise în localul pepinierei Istriţa din judeţul Buzău, pentru 
vânzarea instrumentelor şi obiectelor scoase din uz dela acea 
pepinieră, care se pot vedeă la pepinieră. 


— In ziua de 28 August 1909, ora 10'/, a.m, se va ţine la E- 
forie, B-dul Elisabeta, licitație publică cu oferte închise, pentru 
vânzarea de veci a lotului în suprafață de 98 m. p., alături de 
proprietatea d-lui D. Cucu, legând proprietatea d-lui I. Mazăre 
cu piața nouă, din Sinaia; evaluarea de lei 6 m. p., garanţia 
provizorie lei 150, cu condiţiune de a se lăsă drum public de 
trecere pe o parte din acest teren. 

Supra oferte şi oferte condiţionale nu se primesc. 

Condiţiunile speciale, precum şi ori ce informaţiuni se pot luă 
la Serv. Domenial, Biroul Bunurilor, în toate zilele de lucru 
între orele 10:/, — 121, a. m. 


— In ziua de 28 August 1909, ora 10:/. a. m. se va ţine la E- 
forie, B-dul Elisabeta, licitaţie publică cu oferte închise, pentru 
vânzarea de veci a loturilor din Sinaia mai jos notate şi anume: 


Strada Brătianu. 
1) Lot. No. 2 în supr. de 1870 m. p. a 2 l. m. p. garan. prov. l. 600. 


2) idem 9 idem 1825 idem 3 idem 900. 
3) o 11 » 1093 2 > 500. 
4) » 12 : 1010 2 500. 
5) ° 27 . 965 3 800. 


Bulevardul Ghica. 
6) Lotul No. 26 în supr. de 872 m. p. a'l. 10 m. p. gar. prov. 3.000. 
Strada Căşeriei. 


7) Lotul No. 1 în supr. de 2.065 m. p. a 100 1. m. p. gar. prov. 500. 

8) > 3 » 1720 2 150 > 650. 

9) > 4 » 1.880 >» 1.50 > 700. 
10) : 5 » 1.285 >» 1.00 » 300. 
11) » 6 » 1485  » 1.00 > 350. 
12) » 7 » 2875 >» 150 » 900. 
13) » 8 » 1.860 > 1.50 » 700. 
14) » 9 » 1.825  » 150 » 700. 
15) » 10 » 159/1709 zi 31:50 » 500. 
16) » 11 » 1.950 >» 1.50 » 750. 
17) » 12 » 1.050 >» 2.00 > 500. 
18) > 13 » 990 >» 150 > 350. 
19) » 15 » 1.003 >» 1.50 » 350. 
20) > 16 » 1.063 >» 1.50 » 400. 
21) » 17 » 1.511 » 100 » 400. 
22) » 18 » 118619 *5*1.50 > 500. 
23) » 19 » 1.105 » 150 » 400. 
24) > 20  » 1.275 1.50 » 450. 
25) » 21 >» 1.213 » 150 » 450. 
26) » 22 » 1.100 >» 1.50 > 400, 


Strada Primăriei. 
27) Lotul în supr. de 2200 m. p. a 1.2 m. p. garan. prov. 1.100 lei 
Şoseaua Variantă Ploeşti- Predeal. 


28) Lotul în suprafaţă de 1.127 m. p. a lei 2m. p. luat din stă- 
pânirea d-lui Schiiflers, garanţie provizorie lei 450. 
Supra oferte și oferte condiţionale nu se primesc. 
Condiţiunile speciale precum ori şi ce informaţiuni se pot luă la 
Serviciul Domenial, Biroul Bunurilor, în toate zilele de lucru 
între orele 10:/, —12'/, a. m. 

1224 ALBINA 


Testamente curioase. 

Un rus, comersant de bumbac, care muri la Odesa 
acum câţivă ani, nu aveă alte rude decât 4 nepoate, 
pe cari însă nu le puteă suferi, fiindcă, în ochii lui, 
erau prea leneșe şi bune de nimic. Insă închipui- 
ţi-vă mirarea celor 4 disgraţiate, când cunoscură 
conţinutul testamentului bătrânului, care stabilea 
că ele vor puteă moşteni averea lui, cu condiţie ca 
să-şi câştige mai întâiu pâinea de toate zilele, timp 
de 15 luni, ca bone ori ca servitoare de rând. 

Suma totală eră enormă 4 milioane ruble, deci 
un milion de fiecare fată. Două dintre nepoate pri- 
miră greaua condiţiune și slujiră ca servitoare timp 
de 15 luni. 

La sfârşitul celor 15 luni li se făcu cunoscut că 
lor le aparţinea întreaga moştenire, 2 milioane ru- 
ble de fiecare! Surorile lor nu primiră nimic, 


Alta. 

Un domn din Florenţa, mort în str. Ginovi, sunt 
de atunci 50 de ani, lăsă scris că voiă să fie în- 
mormântat cu patul în care murise. 

Și voința testatorului a fost îndeplinită ! 

e RI a] 


Cărţi primite la Redacţie. 


«Biblioteca pentru toţi» No. 483. Emile Zola. «Nantas și Naïs 
Micoulin». Traducere de N. Baboeanu. 

Preţul 30 bani. 

De vânzare la toate librăriile din ţară. 


— Omul fără patrie, ca un rătăcit pe căi neum- 
blate. 


(/ordache Golescu). 


ID XE 

„STEAUA“ 


Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice și de folos practic, și pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendințe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 
proti rurali şi săteni, de cel puțin un leu pe an. Fie-care mem- 

ru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
aresă d-lui Spiru C. Haret, strada Verde, București. 

Comitetul: Președinte, Ioan Kalindera, Membru al Academiei Ro- 
mâme.— Vice-pregedinle, Sava Somânegen, mare proprietar, fost senator.— 
Administrator şi casier, Spiru C. Haret, Menisiru, profesor univer. 
sitar. — Secretar, Conste Banu, profesor secundar, fost inspecior şco- 
lar. — Membrii: Petre Gârboviceanu, Adminisirator al Casei Sf- 
Biserici Autocefale Ortodoze komâne, profesor la Seminarul Central 
și director al Şc. Normale a Societăţii pentru învățătura poporului 
român; I. Dimitrescu Procopie, senator, fost Primar al Capitalei; M. 
viadescn, fost Ministru, profesor universitar; Cristu S. Negoescu, fost ad- 
ministrator al Casci Şcoalelor, profesor secundar; Pompiliu Eliade, pro. 
fesor universitar.— Cenzori, Const, Alimânesteanu, inginer de mine; Preotul 
econom Const. lonesen, profesor secundar: Const. Alexandrescu, institutor. 


Kiembri înscrişi şi cotizaţiuni piatite (urmare), 


Victoria Nedelcu (Constanţa), 1 leu; Lucreția Lepădatu (Constanţa), 
1 leu; C. Maximovici (Constanţa), 1 leu; M. Bonjug C 1 leu; 
V. Manolescu (Constanța), 1 leu; P. Dima (Constanța), 1 leu; Gh. Dro- 
pol (Constanţa), 1 leu ; I. Georgescu (Constanţa), 1 leu ; P. Melinte (Con- 
stanţa), 1 leu; Gh. Alexandrescu (Constanţa), 1 leu; I. Alexandrescu 
(Constanţa), 1 leu; N. Lungulescu (Constanţa), 1 leu; N. G. Lăzărescu 
(Ploeşti), 2 lei; N. Henzel (Ploeşti), 2 lei; Al. Manicatide (Ploești), 2 lei; 
C. S. Popescu (Ploeşti), 2 lei; T. Mihaiu (Ploești), 2 lei; E. A. Tjirzescu 
(Ploești), 2 lei ; V. Ionescu (Ploeşti), 2 lei; D. Munteanu (Ploeşti), 2 lei ; 
Emil Flavian (Ploeşti), 2 lei ; Sabin Piso (Ploești), 2 lei; I. A. Basara- 
bescu (Ploeşti), 2 lei; Pr. Gh. Chircă (Ploeşti), 2 lei; V. Dumitriu (Plo- 
eşti), 2 lei; I. Nicolescu (Ploeşti), 2 lei; C. I. Nicolescu (Ploeşti), 2 lei; 
Aurel Șuluţiu (Ploeşti), 2 lei; C. Rigu (Ploești), 2 lei; C. Georgescu 
(Ploeşti), 2 lei; E. Ludvig (Ploești), 2 lei; G. Constantinescu (Ploeşti), 
2 lei; A. Moşoiu (Ploeşti), 2 lei; Ilie Nestorescu (Ploeşti), 2 lei; Gh. 
Gheorghiu (Ploești), 2 lei; D. Popescu Alexandria (Ploești), 2 lei ; Vin- 
tilă Brătianu (Loco), 20 lei; E. Merette (Iaşi), 2 lei; Gr. Bârsan (Iași), 
2 lei; V. Popescu (Iaşi), 2 lei; Gh. Ciolae (Iaşi), 2 lei; Gh. I. Lupescu 
(laşi), 2 lei: T. Bratu (lași), 2 lei; C. Georgescu (Iaşi), 2 lei; A. Atana- 
siu (Iaşi), 2 lei; Vasile Negruţi (Iaşi), 2 lei ; Dr. N. (Iași), 2 lei; Eliodor 
Constantinescu (R.-Vâlcei), 4 lei; C. Mateescu (R.-Vâlcei), 3 lei N. Ne- 
goascu (R. Vâlcei), 3 lei; P. N. Munteanu (R.-Vâleii), 2 lei; St. llioneanu 
(R.-Vâleii), 2 lei; I. C. Sgonden (R.-Vâleii), 2 lei; 

Numărul membrilor înscriși în cursul anului 1909 este de 422, iar; 
veniturile societăţii, tot în acest limp, sunt de 1.472 lei. 


(Va urmă în numărul viitor). 


VICTORIA“ 
LE 
Societate anonimă de asigurări generale și reasigurări 


IN BUCUREŞTI i 
-- Directiunea Generală: 10, Strada Doamnei 10 — 


~ 
w 


CAPITAL STATUTAR LEI 5.000.000 
INTAIA EMISIUNE LEI 1.000.000 


SOCIETATEA ASIGURĂ: 


a) contra pagubelor cauzate de Incendiu şi Explozie, precum şi în contra Tompestei si Cic 
b) asigurări asupra Vieţei şi Rentei viagere ; i 

c) contra pagubelor de Transport maritim, fluvial şi terestru; 

d) contra pagubelor cauzate de Grindină la cereale şi vii: 

e) contra accidentelor corporale şi a consecinţelor răxpunderei civile ; 

f) contra pagubelor provenite din Mortalitatea vitelor; 

9) contra spargerii oglinzilor, geamurilur şi firmelur de cristal, etc. 


lonului ; 


Societatea «VICTORIA» asigură în mod gratuit clădirile in construcțiune până la punerea 
formaţiuni mai detaliate a se cere Direcţiunii societăţii. 


Reprezentanţa generală Bucureşti, str. Karagheorghevici, 3- 


i a ni agate pipa - 5 


acoperişului, iar. ir- 


Inst. de Arte Gralice „CAROL GOBL" S-r l. St. Rasidescu. 

